Coronavirus dohnak ding hrangah dollar 100 million tiang pekchanh nak atuah tu Bill Gate - Khuaruah Har News\nTuluk ram cu coronavirus nih a hninh in a hninh dih cang. Tuluk ramchungah coronavirus ruangah a thimi zat cu tuzing tiang thanhnak antuah mi ah khan cun 565 tiang an phan cang. Mah zawtnak a ngeitu mizaw hna zong nikhat hnu nikhat an karh chin lengmang tikah tuah cun mizaw 28275 tiang an sicang tiah Tuluk ram ngandamnak lei nawlngeitu hna nihcun an thanh.\nVawleicung ram 28 tiangah coronavirus arak karh cang tikah le mizaw hna nikhat hnu nikhat an karh chin lengmang lioah hin mah zawtnak in a dam mi hna zong 1200 tiang an sive cang. Tuluk ram nihcun mah coronavirus dohnak rian an tuan nak ah nawl an sermi buartu poh cu fak tak in dantat an silai tiah an thanh.\nTu bantuk in zawtnak nih mitampi nunnak alak peng rih ko lioah hin vawleicung billioare mirum pakhat asimi Bill Gate nihcun mah zawtnak dohnak ding hrangah dollar 100 million pekchanh nak atuah lai tiah February 5 lioah khan Bill Gate Foundation nihcun arak thanh.\nCoronavirus ruangah Tuluk ram chungah minung an thih chap thluahmah lioah hin America ram chung zongah mah zawtnak ngeitu mizaw 12 tiang an sicang tiah theih asi. Mah dollar 100 million cu zawtnak hrik angei maw ngeilo timi cheknak, thopbul nak, zawtnak hrik ichonh kho ding dirhmun asimi hna ven nak hrangah then an silai tiah an chim.\nCun dollar 20 million cu ramchung cozah le WHO hna sinah pekchanh asilai timi zong chim asi. Tuluk ram nihcun zawtnak rak chuahnak hmun Wuhan khuapi le apawngkam khua hna cu zawtnak hrik hrampi tiah phih kharnak arak tuah ruangah minung 50 million hna cu khar chih an si tiah theih asi.\nMah hmun hman hrawngcu tu kum hra chung hrawng ah Tuluk nih thil serchuah nak hmun ah arak hman i chawleh thalnak hmunpi pakhat arak si. Wunkyo khuapi chungum hna cu in khat ah minung pakhat lawng nih an herhmi thil caw dingin ni hnih ah voikhat chuah khawh nak nawl an pek hna i tlanglawng dinh nak hmun hmanh 46 tiang khar asi tiah nawlngeitu hna nih an chim.\nHarsa tukin rili chungin arak chuakmi cumci keng cung ah zangfahnak ngeilo minung hna an icitnak


Hngakchia Nih Mah Bantuk Zia Phun (3) An Ngeih Ahcun Hlawt Ter Hna – LAICOMM\nHngakchia nih a tang lei zia tha lo an i thanpi ahcun an nunchung ca tiang ah a sual khomi a si . Cu caah nu le pa lei in mah bantuk zia tha lo pa (3) an ngeih ahcun a si khawh chung in chimh hrin hna ding a si .\n(1) Bochan duh tuknak , Tluak hman lonak , thil pakhat khat can zong ah nu le pa bawmh hal nak .\nKan fa le cu kan dawt dih ko hna a sinain an upat pi tiang nu le pa le mahnak upa bochan duhnak lungthin an ngeih lonak ding kha a si . Thil buaimi pakhat khat a can tik ah tuaktan zuam lo , thluak hman ding zong ah tha thut nak kha a si kho . U pa a bochan tukmi hngakchia cu an lungthin a der deuh ko . Cu caah nu le pa lei in fa le nih nifatin an tuah tawnmi chung ah tam tuk bawmh lo ah a tha. Bianabia ah -hngakchia kha mah ten rawl ei ter ding , mah einak kheng fim ter , cun hngakchia kha\nbia tampi in hal ding , hngakchia nih tampi khua an ruah khawhnak ding ah timhtuah piak ding . Hngakchia nih an mah tein thil a cang mi kha an tuaktan khawh nak ding ah tha pek ding . Cu ti na tuah ahcun duhsah tein a zumhnak a thang chin ko lai .\n(2) An duhmi an ngah lo bakin thinhung colh, Thin tawi, Mi tiang velh hmannak\nHngakchia tlawmnak innchungkhar ahcun kha hngakchia lawng bak dawt dih le zoh thla mi si tik ah zeipoh a tlamtling nak in tuah piak dih a si . Cutikah tlawmpal te a duh lonak um cun au i tah, thin hung colh, mi tiang a velh hna . Nu le pa leiin an duhnak zulh ding tiang cu zulh ding si ko nain hngakchia nih thil pakhat khat kha an hngak khawhnak ding caah cawnpiak ding . Mi dang an sining zong ruah thiam ding le a mah duhnak lawng kha si loin mi dang duhnak zong kha a ruah khawhnak caah cawn piak ding si .\n(3) Zei tuah poh ah zuamnak lungthin tlawm tik ah le a hramthok zong um lo a donghnak zong um lo\nA duh mi a tam mi hngakchia khi chim duhnak a si . Zei an tuah zong ah , lente a celh zong ah tha tein thawk ter i a dongh tiang te tuah ter ding a si . A dih in a dang tuah duh mi pakhat tuah ter ding a si . Bianabia-zuk suai seh law a suaimi a dih lawng ah a dang lente celh ter ding . Lentecelh khawh in TV zoh tibantuk in tuah piak ding a si . Voi khat lo ah tuah dih ding a si lo kha cawnpiak ding a si. Zei tuah poh ah tha ten ruah i tuah kha chim duhnak cu a si .\nCredit: Saya Aung Ko Latt\nPrevious Na thinhun tuk lio ah mah phun (3) hin sum khawh rak i zuam , tuah zong afawi te mi asi\nNext Thin Lung Tha Thawh Thannak Ding Caah Mah Phun (5) Hi Tuah Peng Ko\nLung Fak Le Lung Kuai Mi Hna Caah Ca Kuat


President Donald Trump Hruaimi US Cingcing An Si Ko. – Chuncha News\nPresident Donald Trump Hruaimi US Cingcing An Si Ko.\nRamrum ramthancho hi cu uar an um, min vantha zong an si. A ho minung thleidan um lem lo in zatlaknak tawn lio caan zongah a cozah nih ana mipi caah rian an tuan ning hmuh a si tikah lung a hmui ngaingai.vawllei cung a kan buai tuk cang mi Covid-19 zawtnak zong US hi a tambik an sip eng tikah mi thinlung zong a nuam lo, cu bantuk harsat puicim an tong hmanhah an mipi nih an tonding harsatnak kha heh tiah an thatnak ding ah a ruah piak pen ko hna hi hmuh tikah a nuam hringhran.\nAtu zong mah peknak kong he a pehtlaih in Salai Lairamthang nih a tial mi kan hrawm hna. Second Stimulus Check: Coronavirus ruangah harnak tongmi le thlahlawh tlawm deuhmi vialte cu US cozah nih Minung pakhat ah $1200 cio le ngakchia kum 19 tang paoh $500 cio pek a rak si.\nUnemployment benefit pek an si cang caah a herh ah an ruat ti lo, small business a thi dingmi pawl tu hi chanhchuah in rian ngei lomi riantuan ter an duh deuh. Bawmhnak hi a tlangpi in um dawh a si. Asinain zeizet bawmh ding timi le Zeitin kan bawmh hna lai timi ah an buai deuh lai.Catialtu: Salai Laairamthang\nRelchap ding<< Tu kum Democrat party in president ai cuh ding mi Joseph Biden hi Catholic asi i atlin ahcun amah le John F Kennedy lawng hi Catholic in president atling balmi an si te lai. Dr. Micheal Brown (Ph. D in Languages and Literature – New York University ) nihcun Joe Biden president atlin ahcun 2012 lio ah fiang tein arak chim bantuk in nulenu/palepa țhitumhnak (Same Sex Marriage) cu adirpi țhan lai caah Khrifa biaknak zalonnak kong ah harnak kan tong te lai tiah achim.


Lautu Foundation: Kan Ngaihchiatnak Mithli A Luang – Chin Modern News\nLautu Foundation: Kan Ngaihchiatnak Mithli A Luang\nPosted By: chinmodernnews December 22, 2018\nVulei cung ummi Lautumi hna dihlak nihin hi khuaci kan mui ko. Hakha in meng (45) hrawng aa hlatnak hmun ah Lautu mi lawngte an i citmi mawtaw hme pakhat lamthlang ah a tlak caah minung (4) nunnak a liam i (9) sizung ah an phan tiah thawng kan theih.\nAnunnak liam mi hna cu Bawi Lian (Thangaw) a nih hi mawtaw mongtu a si. Hakha khuasami Pu Phun Kulh le a nupi, cun Khuahrang khuami tang (9) a kai liomi hna an si.\nMahbantuk ngaihchiat mithli tlak caan, chiatni kan ton caan hna ah hin hmun le hma i dornak hmun zong Hakha ah aa relrem lo tiah kan theih i kan lung tha lo ngai. LF Center hna kan sak khawh tik ah cun chiat le thatni hna ah thahnemnam a um hrim lai ti zumhnak kan ngei.\nNotes: A cung ca hi Lautu Foundation nih an ngaihchiatnak an langhternak cabia a si.\nUpdated: Mawtaw accident an tonnak hmun ah aa citmi minung 3 hna cu an nunnak a liam colh, a hnu ah hliamhma tuar fak in a dang minung 2 an nunnak a liam than tiah theih a si.\nCun hliamhma a tuarmi hna zong an zualhma ngai ko, minung 13 an si tiah theihchap a si.\nLaimi khuaci a mui ko ee Christmas ni sunglawi lai ah, philh awk tha hnin lai lo. Chungkhar hna nih an tuar har ko lai mu. Thlacamnak in bawm cio hna usih, kan biak Pathian nih hnem ko hna seh.


R.I.P Kawlram Ah Capo Saih Thiam Pa U Mannwin A Ruak Thlak Nak Ah Mipi Pawl An Um Ning Hi A Dik Lo – Chuncha News\nR.I.P Kawlram Ah Capo Saih Thiam Pa U Mannwin A Ruak Thlak Nak Ah Mipi Pawl An Um Ning Hi A Dik Lo\nMah nihchuak saih thiampa hi a zawtnak a sau cang. Ni 13 ah a thi I ni 15 ah an vui Ko khi. Atu lio zawtnak a karh tuk lio ah mah vialte minung khi an I pum Ko. Mask a hruk lomi an tor rih. US I mithi an um hmanh ah mah tluk tam an I pum lo. Kawlram ah khin mibu an I pumh lengmangmi hmuh khawh a si. Nan Covid zawtnak a neimi cu an tlawmte rih. A karh a nuar ngai bantuk in thawng an thanh Peng. Nan micheu khat nih Kawlram nih covid zawtnak kong a thanh lengmang mi khi an zum bak lo. Keizong a hramthok tein ka zum ve lo.\nUS in a tlungmi Tidim pa le UK in a rak tlungmi kawlnu hlan ah Kawlram ah covid zawtnak a nei cangmi an um I a thimi zong an um cang. Mah cu kawl cozah nih a fehter duh lo. Aruang cu Tuluk ram in a rak tlungmi an si ruangah a si Ko. Atu hi nichiar te a thanhmi zong khi zumh thlu Ding a si lo Ka ti. Covid a thimi poh kha thikai le zawtnak dang in an thi a ti Ko lai. Nyeint Chan Aung le bang nih cun covid an lengter caan le an manh ter lo caan poh ah all negative an ti a ti. Covid an manh ter caan poh ah checkmi chung in cu zat an nei an ti a ti feo. Curuang ahcun covid zawtnak kong he pehtlai in Kawlram thawngthanhmi cu zumh thlu ding a si lo. Atu lak zong ah khin zawtnak a chawnhmi an tor Ko lai. Nan Tha tein an chim duh te lai lo.\nThawngpang dang <<NLD Hakha Mino Meeting: Tu nih cu NLD Hakha Mino 150 renglo nih NLD teinak hmuhnak ding ah kan i pumpe lai an ti. Lawhnak in kan khat. NLD Party Chairman Pu Zo Bawi nih Kan ram independence ka hmuh ka ah Asia ram ah a thancho bik mi kha Ralkap nih a sifak bik ah an ser.\nKan ram uknak cu NLD nih Federal Decomcracy uknak ser lai. Mahte khuakhannak kan ngei lai. Ram thlennak le thanchonak caah cun partiy policies le riantuantu minung cung ah ai hngat.\nMino fim cawnnak hi biapi bik ah kan chiah. Ram dang siang inn thatha he pehtlaihnak kan ngei lai i Hakha University cu Vawlei cung ram kip nih par bang hoi len awk in kan ser lai. Hakha khua cu Tlangcung khua ah ai dawh bik in kan ser lai. Ti kan harnak in kan luatnak ding ah “Nawi Dam” cu 12 billions dih in kan tuah lai. Chin Hluttaw nih 2 Billion budget kan chiah cang.\nNote; Ka theih lo kar ah ka catialmi an ka delect piak i tu ni lawng ah ka theih. Media ah a hung chuak caah kan catial ningte in ka hun langhter than. Ca thlah ni – 13.7.202 Catialtu: Salai Jacob Thang.\nAmak Taktak Trump Hi Cu: A Biakamh Bang In A Tuahchuah Cangmi Pawl Point 17 In Kan Rak Langhter


Pathian Tih Hlawhtlinnak Hram - A VEL IN KHAMH KAN SI\nPathian Tih Cu Hlawhtlinak Asi\nCun nan pum a zeihmanh kha thil ṭhalo tuahnak ding caah sualnak kha pe ti hlah u. Thihnak in nunnak ah thawhter ṭhanmi bantukin Pathian sin tu ah i pe u law dinnak tuahnak ding caah nan pum cu a ningpi in Pathian cu pe ko u.\nDaniel cu THIM ding a ngei. Siangpahrang pekmi Rawl EI maw, a pum duhnak le a rawltamnak Ing in EI LO dah! Daniel nih a hnudeuh ta aa thim.\nMino tampi nih Daniel thimmi hi an I thim lai lo. Na mitthlam ah cuan ter! Kum 15 te lawng na si. Na duh na lo in miphun dang ram ah an in kal pi. Na nu le na pa, na chungkhar he aa tong than kho ding na si ti lo. Miphun dang ram ah Nu le Pa Uknak tangah um ti lo in na phaknak ramah nawl a ngei bikmi, siangpahrang nih aa thawh I, “Keimah minung na si lai. Nawlngeihnak vialte kan pek; nuamhnak vialte na tuah khawh; Huham le lianhngannak nangmah ta a si dih, ka sin ah hung I nuam ve, zu le sa in I nuam ve” tiah zeizong te nangmah ta si dingin an sawm, bia an kamh. Cu pumsa nuamhnak vialte cu tuah ve lo nak in na hmuhmi cantha cu na sawksam ko hnga maw? Vawlei nuamhnak vialte tuah pah in a sangbik mi dirhmun phak ding, Pathian tihzah ruangah fel te va umnak in a sungbik mi caan tha sawksam ko cu a har ngaingai dingmi asi.\nVawlei lentecelhnak ah min thangmi mino tampi kong ruah tikah, an min a than in an chuahnak ram an chuah tak. Tangka tampi an hmuh. Pumsa nuamhnak tampi an tuah khawh, miphun dang ram ah an tlongleng, an duhmi poah an tuah khawh tikah, a tampi cu a rauh hlanah rawhnak an phan tawn. Mino a tha mi te zong hlawhtlinnak sangpi nih fawi tein, tuan te ah an Nun a hrawh theu hna.\nDaniel tuanbia zong hibantuk tuanbia si a fawi te nain a si lo. Nu le pa sinin aa thenmi kum 15 ngakchia te a si ko nain, Pathian duhmi Nun in tha tuk in a thangmi asi. Daniel nih kum za tampi a rauh hnu ah Paul nih a hun tial mi Rome 6:13, “Cun nan pum a zeihmanh kha thil ṭhalo tuahnak ding caah sualnak kha pe ti hlah u. Thihnak in nunnak ah thawhter ṭhanmi bantukin Pathian sin tu ah i pe u law dinnak tuahnak ding caah nan pum cu a ningpi in Pathian cu pe ko u,” a timi bia hi felfai te le fek tein a rak I nunpi.\nDaniel caahcun sikan (Discipline) ngeih lo cu, a nunnak caah Pathian nih a tinhpiakmi thluachuah sungnak le zamtak asi tiah a fian. Cucaah nunzia tha lo va ngeih nak men in Pathian thluachuah a zamtak kho lo.\nThluachuah lam taktak kha a fian tuk tikah vawlei Nuamhnak in dirhmun sang phak ding a hung si tikah aa thawh i, “Vawlei cungah a thawng bikmi siangpahrang, Nebuchadnezzar, Pathian nih hi hmun ahhin a ka chiah caah na rian cu ka tuan ko lai. Pathian nawl peknak tel lo incun hi hmun ahhin ka um/phan kho lai lo; cucaah na rian ka tuan lai. Nang cu zum lo tu, siasal biami siangpahrang na si. Sinain, na sining le na nunzia, le na zumhmi cu kaa hrawm hrimhrim lai lo. Ka tuan man lengin vawlei nuamhnak le minthan nak hna hi ka chap ko hmanh law kaa lak hna lai lo I ka tuah fawn hna lai lo. Zeicahtiah kei cu nanmah bantuk zum lotu ka si lo. Pathian a zummi le a tih mi, Judah miphun ka si. Nanmah bantuk zum lotu, Babylon mi ka si lo,” a ti.\nCucu Nu tling patling nun asi. Kum 15 lawng a si rihmi mino te caah cun Nundawh taktak, Sikan tha taktak asi. Kan nun hi Pathian bia in a than, Pathian nawl a ngaih I, Pathian duhnak a zulh ahcun, Pathian mit hmuh ah Hlawhtling mi kan si zungzal ko lai. Pathian hmai I hlawhtling mi si hi vawlei cung bawi thutdan sang le, pumsa nuamhnak vialte le rumnak vialte zongin thlen lo dingmi Pathian Thluachuah asi.\nSikan (Discipline) a ngei lo mi hna nih midang cungah fahnak an pek theu tawn mi khi zeitindah na hmuh?\nSikan kong ah zei zawn ahdah naa harh bik? Zeiruangah?\nSikan lei ah na than khawh nak ding lam zei pawl dah an si?


Jehovah Tehte Hna Ruakvui Pumhnak—An Hmuh Ning le An Zulhmi Phung Cu Zeidah An Si?\nREL KA DUH Africa Holh Albania Holh Amharic Holh Arab Holh Armenia Holh Armenia Holh (Nitlaklei) Azerbaijan Holh Azerbaijan Holh (Cyrillic Cafang Hmanmi) Basque Holh Bassa Holh (Cameroon) Batak (Toba) Bosnian Boulou Holh Brazil Kut Holh Bulgaria Holh Catalan Holh Cebuano Holh Chavacano Chichewa Holh Chin (Hakha) Chinese Cantonese (Simplified) Chitonga Holh Chitumbuka Holh Chol Holh Cibemba Holh Citonga Holh Croatia Holh Czech Holh Denmark Holh Dutch Holh Estonia Holh Ewe Holh Faeroese Holh Fante Fiji Holh Finland Holh Fon Holh France Holh Ga Holh Galician Garifuna Holh Georgia Holh Germany Holh Grik Holh Guarani Holh Haiti Creole Holh Hausa Holh Hebru Holh Hiligaynon Holh Hindi Holh Hungary Holh Iban Holh Iceland Holh Iloko Holh Indonesia Holh Isoko Holh Italy Holh Japan Holh Javanese Kabiye Holh Kachin Holh Kayin Holh (Sgaw) Kikamba Holh Kiluba Holh Kinyarwanda Holh Kirghiz Holh Kirundi Holh Korea Holh Lingala Holh Lithuania Holh Lomwe Holh Low German Holh Luo Holh Madagascar Holh Malayalam Holh Malaysia Holh Malta Holh Mam Holh Masidonia Holh Mauritius Creole Holh Maya Holh Mazatec Holh (Huautla) Mingrelian Mirang Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndau Holh Ndebele Holh (Zimbabwe) Norway Holh Nzema Holh Oromo Holh Ossetian Holh Pangasinan Holh Papiamento Holh (Curaçao) Persia Holh Poland Holh Portugal Holh Portugal Holh (Portugal) Punjabi Holh Quechua Holh (Cuzco) Rarotongan Holh Romania Holh Romany (Macedonia) Cyrillic Russia Holh Sepedi Holh Serbia Holh Serbia Holh (Roman Cafang Hmanmi) Shona Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Sunda Swahili Holh Sweden Holh Sãotomense Tagalog Holh Tahiti Holh Tarascan Holh Tatar Holh Telugu Holh Tetun Dili Thai Holh Tigrinya Holh Tojolabal Holh Tonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Twi Holh Tzotzil Holh Ukraine Holh Urdu Holh Uzbek (Roman) Uzbek Holh Valencian Venda Holh Vezo Holh Vietnam Holh Wales Holh Wayuunaiki Holh Xhosa Holh Yoruba Holh Zapotec Holh (Isthmus) Zulu Holh\nJehovah Tehte Hna Nih Ruakvuinak Kha Zeitindah An Hmuh?\nRuakvuinak he aa tlaiin kan hmuh ning le kan zulhmi phung cu Baibal cawnpiaknak cungah hram aa bunhmi a si, mah ah a tanglei kong hna aa tel:\nKan dawtmi pakhatkhat an thih tikah kan ngeih a chiatmi cu a phung a si ko. An dawtmi pakhatkhat an thih tikah Jesuh zultu pawl cu an rak ṭap. (Johan 11:33-35, 38; Lamkaltu 8:2; 9:39) Cucaah ruakvuinak kha nuamhnak puai bantukin hmuh kan duh lo. (Phungchimtu 3:1, 4; 7:1-4) Mah canah zaangfahnak langhter caan in kan hmuh.—Rom 12:15.\nA thimi nih zeihmanh an hngal ti lo. Kan miphun asiloah nunphung sining kha zeirel loin kan um lo, asinain mithi pawl cu hngalhnak an ngei rih i kan nunnak ah huham an ngei timi Baibal he aa ralkahmi zumhnak cungah hram aa bunhmi tuahsernak kha cu kan hrial. (Phungchimtu 9:5, 6, 10) Mah tuahsernak ah zan it loin mithi hngah, thih camtuak puai tuah, mithi caah raithawinak tuah, mithi pawl he i chawnhbiak le nuhmei sinak phunglam ti bantuk phungphai hna aa tel. “An sin cun nan i ṭhen hrimhrim lai. A thiang lomi kha zeihmanh tawng hlah u” timi Baibal lamhruainak zulh loin a kan umter khomi phungphai le tuahsernak vialte kha kan hrial.—2 Korin 6:17.\nMithi caah ruahchannak a um. Thawhṭhannak a um lai i thihnak cu a um ti lai lo tiah Baibal nih a kan cawnpiak. (Lamkaltu 24:15; Biathlam 21:4) Mah ruahchannak nih a hleihluat tuk in ngeihchiat lo awkah a kan bawmh. Mah nih a hmasa Khrihfa hna zong kha a rak bawmh hna.—1 Thesalon 4:13.\nBaibal nih aa toidormi si awkah ruahnak a kan cheuh. (Phungthlukbia 11:2) Ruakvuinak kha kan ngeihchiah zeitluk dah a si ti langhternak le i “porhlawtnak” caah kan hmang lo. (1 Johan 2:16) Ruakvuinak ah nuamhsaihnak tuah asiloah a man a fakmi ruakkuang tuah le mi hmuhnak ah aa dawhmi a si nakhnga tangka tampi hman kha kan duh lo.\nRuakvuinak he aa tlaimi kan zumhnak kha midang cohlanter awkah kan i zuam lo. Mah he aa tlaiin “kan dihlak hin Pathian hmaiah kan kong kan i chim cio a herh lai” timi Baibal phunglam kha kan zulh. (Rom 14:12) Asinain caanṭha a um tikah kan zumhnak kong kha “nemnak le hmaizahnak in” fianter awkah kan i zuam.—1 Peter 3:16.\nJehovah Tehte Pakhat Ruakvuinak Cu Zeitindah Tuah A Si?\nA Hmun: Chungkhar nih ruakvui pumhnak tuah dingin bia an khiah ahcun khoika ah dah kan tuah lai ti kha chungkhar hna nih an i thim khawh. Tahchunhnak ah, Biakinn, mithi inn, an inn, ruakkhanghnak asiloah thlan pawngah maw kan tuah lai ti kha an i thim khawh.\nPumhnak: Phungchimnak cu Baibal chimmi mithi kong le thawhṭhannak ruahchannak kong a si, mah in a tangmi chungkhar nih hnemhnak an hmu. (Johan 11:25; Rom 5:12; 2 Peter 3:13) Ruakvuinak ah a thimi nih a rak ngeihmi sining ṭha le a zumhfehnak in kan cawn khawhmi kong hna kha chim khawh a si.—2 Samuel 1:17-27.\nBaibal ah hram aa bunhmi hla kha kan sa. (Kolose 3:16) Hnemhnak a pemi thlacamnak in kan pumhnak kha kan donghter.—Filipi 4:6, 7.\nBul peknak: Ruakvui pumhnak ah tangka kan kholh hna lo. Cu bantukin Khrihfabu pumhnak hna zongah thawhlawm kholh a um lo.—Matthai 10:8.\nAa pummi: Biakinn i tuahmi ruakvui pumhnak ah Jehovah Tehte a si lomi hna zong i tel khawh a si. A dang pumhnak hna bantukin ruakvui pumhnak zong zapi caah tuahmi a si.\nJehovah Tehte Hna cu a dang biaknakbu nih an tuahmi ruakvui pumhnak ah an i tel maw?\nJehovah Tehte pakhat cio nih Baibal phunglam in cawnpiakmi an chiaṭha thleidannak lungthin cungah i hngat in kaa tel lai maw, tel lai lo ti kha biakhiahnak an tuah. (1 Timote 1:19) Asinain Baibal phunglam he aa tlak lo tiah kan ruahmi biaknaklei puai hna ah cun kan i tel lo.—2 Korin 6:14-17.\nShare Share Jehovah Tehte Hna Nih Ruakvuinak Kha Zeitindah An Hmuh?


Rian Ngeih Lo Ruangah Bawmhnak Kong Theih Tha Tete – Chin 11 News\nRian Ngeih Lo Ruangah Bawmhnak Kong Theih Tha Tete\nMitam deuh nih theih ciami a si ko nain a thei rih lomi hna nan um sual ah ti ah ca tlawmpal ka rak tial than ko hih. Na company an on ko nain nangmah duh tein inn ah na erh ahcun rian ngeih lo caah bawmhnak ( unemployment benefit) na ngah kho lai lo. Vacation le a dangdang benefit na company nih na caah an tuah piak lo zongah na ngah kho lai lo. Cun na company hnathlakpinak um loin nangmah tein inn ah na erh ruangah rian na ngei lo ahcun mah bawmhnak zong na ngah kho lai lo.\nNain na company nih inn ah caan zeimawzat I erh dingin an fial ahcun bawmhnak na ngah kho . Na company nih rian na tuan lo nain lahkhah an pek khawh rih ko ahcun mah bawmhnak hi na ngah kho lai lo. Nain na company nih inn ah ierh dingin an fial fawn, nain lahkhah an pek lo ahcun mah bawmhnak hi na ngah kho ko.\nAcozah nih inn lole hmun khat khat ah ierh dingin nawl an pek sual ahcun mah bawmhnak hi na ngah kho . Cun, innchungkhar kumtling lo mizaw pakhat khat na ngeih ruangah inn ah na um i rian na ngeih lo ahcun mah bawmhnak na ngah kho. Nain kum tling mizaw a si ahcun na ngah kho lai lo.\nNa company nih tulio pul zawtnak ( Covid-19) ruangah rian an dinhter chung siloah company an khar ahcun mah bawmhnak hi na ngah kho . Na company an on ko nain na riantuan caan a tlawm tuk i nazi na tling lo ahcun hnarcheu bawmhnak na ngah kho.


Canada Chin khrihfabu nih Malaysia le India um Chin refugee an la kho maw? - THE CHIN EXPRESS\nCanada Chin khrihfabu nih Malaysia le India um Chin refugee an la kho maw?\nThe Chin Express nih kan theih khawh tawk ah Canada ram ahhin Chin khrihfabu a tlawmbik 12 an um.\nSinain, Canada cu Chinmi an tlawm caah khrihfabu cheukhat cu member an tlawm te, cucaah an chawva zong a tlawmte i mi bawm kho dirhmun an si lo caah tangka in refugee la kho ding an si lo.\nCozah Ngunkhuai Zung (CRA) ah min khumhmi Chin khrihfabu ngan pawl an tangka lut le chuak (revenue and expense) kan zoh hna tikah khrihfabu 2 hi cu refugee a la kho an si ‘kho men’ tiah kan ruah.\nRefugee a la kho an si ‘kho men’ tiin ruahmi Chin khrihfabu 2\nVancouver Chin Baptist Church le\nChin Baptist Church – GATINEAU hi an tangka lut le chuak kan zoh tikah kum 1 ah tangka hlei dollar ting 1 hrawng peng an ngei.\nKhrihfabu min in refugee lak khawhnak ding ahcun cozah sinah Sponsorship Agreement (SA) minthut a hau.\nSA ah minthut khawhnak ding ahcun kum 1 ah refugee 5 cung a la khomi khrihfabu si a hau. Refugee 5 laknak ding ahcun a tlawmbik dollar ting 1 hrawng a dih.\nSA minthumi cu Sponsorship Agreement Holder (SAH) tiin cozah nih a auh hna. SAH si hnu ahcun khrihfabu min in kum fatin tangka in Malaysia le India um Chin refugee an lak khawh cang hna.\nChin khrihfabu chungah SAH pakhat hmanh an um rih lo.\nSAH a simi Ethiopia khrihfabu pakhat ‘Ethiopian Evangelical Church in Ottawa’ hi acunglei langhtermi Chin khrihfabu 2 he aa tluk hrawng asi. 2019 an khrihfabu tangka lut (revenue) hi $325,724 asi i $179,939 an hman. Tangka hlei $145,000 hrawng an ngei tinak asi.\nVancouver Chin Baptist Church khrihfabu i 2018 an tangka lut hi $470,649 asi i $261,694 an hman. Tangka hlei $208,000 hrawng an ngei — 2019 le 2020 an tangka lut/chuak cu CRA nih a langhter rih lo. 2018 hi hnu bik a langhtermi si.\nChin Baptist Church – GATINEAU khrihfabu i 2019 an tangka lut hi $224,141 asi i $109,098 an hman. Tangka hlei $115,000 hrawng an ngei.\nCucaah, acunglei Chin khrihfabu 2 hi cu Malaysia le India um Chin refugee lak an duh hna ahcun Sponsorship Agreement ah min a thu kho dirhmun an si. Nain, biakinn saknak caah silole khrihfabu caah thil nganpi tuah dingin tangka an i khon lio asi ahcun Malaysia le India taang an miphun lak kong cu an buaipi kho rih lai lo. Mah ruang ah, a la kho an si ‘kho men’ kan tinak asi.\nKhrihfabu si loin pumpak minung 5 i bawm in tangka in laknak kong cu mah hi hmet law kan ṭial ciami rel khawh asi.\nPrivate Sponsorship of Refugees Program – Government of Canada\nBecoming a Sponsorship Agreement Holder – Government of Canada\nCanada Revenue Agency – Government of Canada\nCharities Directorate of the Canada Revenue Agency (CRA)\nTheihternak: US le Australia ahcun kum fatin tangka hlei dollar ting tampi a ngeimi Chin khrihfabu an tampi ko nain, khrihfabu in refugee laknak lam (program) a um lo. Canada hi lam a um caah Canada thengte kan zohnak asi, kan miphun pakhat hnih ca tal ah santlai hnga maw, ruah phu si hnga maw tiin kan ṭialmi asi.


Evangelists An Sawm Hna Zongah An Thawngttha Ngaih Dingin Ka Kal Duh Ti Lo – Chin World News Evening\nEvangelists le Laimi Khrihfabu, Zumtu Hmuhning\n“Evangelist pawl phungchimnak le caan hmannak hi ka ngaih pah ka kal pah ttheo tawn. A hnudeuh in cun Evangelist pawl cawnpiaktu ah an sawm hna tikah kal khawhnak lam nai zong ka kal ti lo.”tiah ka facebook status ah ka rak ttial bal. Mah cu “Ziah na kal in na ngaih duh ti lo?”tiah a ka halmi an rak um.\nMah cu biahalnak cu tliangte chim ko lo, ka rak duh ngai. Aruang cu ka ruahmi chimnak caan a rak ka pek caah a si, nain ka rak let lo. Atu ah ka ruat tthan. Fiang tein ka hngalhmi le atu protestant (baptist/AG ti bantuk RC zumhnak a dotu.) pawl nih kan dirpi pengmi cu “khamhnak cu zangfah/velngeihnak ‘lawnglawng’ in co a si.” timi hi a si. Khamhnak cu zeidah Jesus caah na tuah, zeidah khamh na sinak ding ah na tuah timi ah a um lo, nain Jesus cu thihnak in a kan tlenhtu a si ti kan zumhnak thawng in khamh kan si i thiamcoh kan si, timi kan zumh.\nMah cu thawngtha cu a ziah kan chim ko lo? An chim ko lo? Pum thianhlim maw an kan cawnpiak nun thianhlim? Khrihfabu chung tthawnnak thazang maw an kan pek, izumh lo le tthennak lam ah dah an kan hruai? Khrihfabu sawisel ah maw Jesus min in rian an ttuan, khrihfabu thlaurau thazang pek ding ah? Mah hi biahalnak ruang ah a si bik.\nJesus ka si, aa titu an tam ngai cang kanmah chan chung hmanh ah. Atu zong ah Australia in IT-expert a rak ttuan balmi pa nih Jesus ka si aa ti i a nungak cu Mary Magdalene ka si aa ti ve. Biaknak thar cu Jesus min hmang in a thawk i “Divine Truth” a ti. Atu ah mi tampi nih an zulh. An kalpi mi a tthawn le a kauh khawh nak ding ah phaisa tampi hlu/pe ding in a chim, an thawngpang hmunkip ah an phakter i ram kip in amah bia ngaih ah an kal cang.\nKhrihfa hlabu chung ah “Thawngttha dang kha um hmanh seh law, kei nih ka duh ti lo.” tiah kan sak. Thawngttha hi evan pawl nih an chim ding ah ka rak ruah, ka rak theih ning a si. Nain atu cu thawngttha an chimmi nakin anmah nih an tuah khawh lomi tamtuk in mi an cawnpiak. Minung an pum in thlen an duh, an nung in van kaiter an duh hna. Mah cu Jesus cawnpiakmi le Bible ah a ummi a si lo. Thianghlor kong khi na rel lo maw, nan ka ti men lai, Pathian nawl lawnglawng a si.\nVoi khat cu nungak no tete nih an ka chimh”Mah evan pa nih nan sam colour nan ithuhmi a rannak in thleng uh, hni i fenh uh a kan ti le a thaizing cu kan ithlen dih.”a ti. Cun, voi khat cu Evan pakhat tthiam nih”dawh lo tuk hna hi vancung kai khawh lonak a si.”tiah a chim hoi. Evan pakhat tthiam nih khrihfabu pakhat cu”Vok khrihfabu, caw khrihfabu”tiah a rak ti tthan hna. Atu lio evan pawl nih cun”khaini, sadah, zu le kuak a tawngmi paoh van nan kai lai lo.”an ti hoi hna.\nOmg! maw ka Pathian, tinak: Khaini, kuak, zu hi a ttha ka tinak a si lo. A tthat lo tuk khi ka hngalh. Asinain mah vialte hi cu minung pumpak sinak zong in rak hrial khawhmi, rak hrial lo khawhmi an si. Minung mithmu ah hmai a hngalter lotu, ning a zahtertu an si fawn. Cucu Jesus nih a chimmi vancung pennak he aa dang tuk. Aruang cu nawlbia pakhat te hmanh kan zulh khawh lo caah pei Jesus a rat cu. (mah ti ka ti tikah maw i lawm tuk lai ucih, khaini, sadah, kuak le zu ding hawile, vawlei nan nunchung hrim ah thluachuah nan hmuh lo pinah ningzah le mualphonak pinlei ah pumsa dam lonak a chuahpi khah.)\nMinung cu a sualcia in a chuakmi kan si, minung paoh ahohmanh a ding le a thiangmi kan um lo. Kanmah tein kan ithianter kho lo. Sual man thihnak pakhat te lawng a rak um. Mah cu sualman thihnak in luatnak ding le khamhmi sinak ding caah vailamtung ah an tarmi Jesus thisen lawnglawng a um. Amah cu khamhtu a si ti a zummi paoh zungzal nunnak an co. An nun chung zong ah nun an i remh, aruang cu Jesus zultu cu a tthabik lei kam lengmang ah an kal. Tthatnak tuah an i zuam lengmang, nain minung cu an si rih tthiam.\nSo! Kanmah nih kan experiance lo mi tamtuk in kan chimmi hi a ttha set maw? Jesus nih cun a thawh hna, “nan nih farasi pawl nih cun nan rel le nan cawnmi lawng kha nan chim, asinain kannih nih cun kan hmuh bakmi le kan ton bakmi kan chim.” a ti. Ziah Jesus dawtnak kan rak co ning, khamh kan si kan ifian ning hna tu chim lo in. Ka ttialmi hi ka ruat tthan, ruah ding ah ka ttialmi a si. Zeitin na ruah cu ka hngal lo.


CNF ralkap Salai Aik Thang: CNA na kan soisel pengmi hi khua ruat deuh uh - THE CHIN EXPRESS\nCNF ralkap Salai Aik Thang: CNA na kan soisel pengmi hi khua ruat deuh uh\nChin Miphun Ralkap (CNF/A) a ṭuanmi Salai Aik Thang nih, “CNA ralkap a phunphun in na kan soisel pengmi atu le tu ka theih lengmang,” tiah ngaihchia ngai in a chim.\n“Kachin state ah an i kap cang, Kayin state ah an i kap cang. Chin state ah zei thawng hmanh kan thei rih lo. Dai zirziar in nan um. CNA/F hi a min lawng maw nan si? tiah na kan soisel.\n“CNF/A nih Chin mipi na kan veng bal lo, nan kap ngam hna lo maw cu e kha e, tiah a phunphun in na kan soisel. Malaysia le ramdang ummi ko hi nan zual.\n“Nain, a phunphun in na kan soiselmi hi kaa lawm ko.\n“Nain, pakhat chimh kan duh hna. CNF/A nih kap hna usih law zei dah a chuak lai ti hi khua ruat uh.\n“Kan kah hna i ral kan thawh ahcun Chin mipi harnak nan tong dih lai. Chin state um Chin mipi harnak nan tong dih lai ti kan hngalh caah asi.\nKIA le Kawl ralkap i kah ruangah Kachin mipi tampi an thi, hliam an tong. Khuami tampi mitthli he ramtang ah an zaam. KNU le Kawl ralkap i kah ruangah Karen mipi tampi harnak an tong ve. AA le Kawl ralkap i kah ruangah Rakhine mipi tampi an thi, hliam an tong, ramtangah an zaam. CNF le Kawl ralkap an i kah ahcun zei dah cang lai ti cu ruah khawh si ko cang.\n“Chinmi nih nan miphun CNF/A na kan thlanglamh i na kan soisel pengmi hi khua ruat deuh ulaw ṭha.\n“CNF/A kan dirhmun zong hi nan hngalh cio ko lai ti ka zumh. Keimah cu chimnak nawl ka ngei lo. Hngalh a duhmi paoh cu kan sakhan ah rak ra uh, CNF/A ralkap lut ve ulaw nan hngalh dih ko lai. Zei tik paoh ah kan in don hna. Rat khawh asi. CNA ralkap pawl nih zei rawl dah kan ei ti hmanh nan hngal lai lo,” tiah a chim.\n“Chin Miphun Lungrual Acu Cang” tiah ca zong a ṭial\n“Atu kan boruak ahhin, Chin miphun dihlak kan i lungrual lo ahcun zeitik ah dah kan i lungrual ti hna lai? Atu hin i lungrual cang hna usih.\n“Khat le khat i soisel cu ngol cang hna usih. Kaan nawl hna. Kan Chin ram i ralkap CNF/A hi kan si khawhnak lam cio in thazaang pe hna usih.\n“US, Europe, Australia, tbk ram thumnak phanmi nih tangka thazaang in ṭuan usih, Chin ram ummi miphun dawtu mino hna nih thazaang in ṭuan usih.\n“Timhcia in um cang hna usih,” ati.


Iangtawi pa sin cakuat”Iangtawi pa (Pu Ṭial Ceu) cu Ralkap bawipa nih bia a rak hal. – Hakha Cherry\nIangtawi pa sin cakuat”Iangtawi pa (Pu Ṭial Ceu) cu Ralkap bawipa nih bia a rak hal.\nIangtawi pa sin cakuat”Iangtawi pa (Pu Ṭial Ceu) cu Ralkap bawipa nih bia a rak hal. Iangtawi pa nih a rak chim duh bak lo. Ralkap bawipa nih cun a thongh. A hnar thi hi a tlok. Ralkap kedenh he cun a chuih. Aa domh. A thin han celh lo ah teh a si ko lai, a kut ai sih le ralkap bawipa cu a va fuuk nolh. A hnu ahcun ralkap bawipa a lung dong le teh si lai, a ngol.”\nIangtawi pa, Ralkap kut na rak tuarnak kong kha khua ka um lio ah khan ka rak theih. Mah kong kha chim ṭhan duh lo tiang in na lung a fak ti zong ka theih. Na mawh hrim hrim lo.\nNa kal hnu khan ralkap nih uknak hram hram in an laak ṭhan. An zia an ṭhin hlei lo. An kut in minung 800 leng an thi cang. Minung 3000 leng kai an tlaih hna. An hrem hna. Khuapi chung ah dai tein lam a zawhmi kha meithal in an kah hna. A thi he a nung he lam cung ah an rawt hna. Khua pi he khua te he an kut a tuarmi an tlawm ti lo. Mi inn an boh i tangka an fir. Thil an hrawh. An ziaza hi ram pumpi ralkap ti ding a pel te hmanh a um lo. Minung an si lo.\nAsinain mu Iangtawi pa, tutan cu mizapi nih an lehrul ve cang hna. Kan tlang zong ah thisen a luang ve cang. A rak in thongtu le a rak in chuihtu ralkap bawipa bantuk ralbawi pakhat zong kan tlang vawlei ah a thi ve. Duhmi cu a si lo nain hrial awk a ṭha ti lo. Hi hnu cu Kawlram ralkap pawl kan khua kan ram chung an vah ṭhan sual zong ah an ning a hngal ngam ti lai lo, thinphan dai lo in an um ve cang lai.\nKawlram ralkap ruang ah kan tlang khua tam deuh cu ram tang ah an zam ve an ti. Senthang peng hrawng, Mindat le Kanpelet lei zong ram tang ah an zam ve hna. Mindat hoi hna cu raltuknak helicopter in an kah hna. Zei can a rauh lai ti zong theih a si lo. Mah khua le mah ram lila i ralzam si cu ngaih a chia i lung a fak ko. Amah bel, Laitlang ca ah cun thil thar a si nain Kachin le Karen kan unau hna nih cun kum caan sau tuk an rak tuar cang. Kan thilrit kan i chawng cang kan ti ko lai.\nIangtawi pa, a lang tlang in khua le ram na rak cuanh zawn ah khin na sia cu a herh ve ko lai mu.\nKhua mi hna zong a herh cang ti ahcun khua na um lio bantuk te khan lung rual tein khua an khangṭi ko hna an ti.\nKan tlang zong ṭhanchonak lei ahcun hawi hnu ah kan i thlai ko nain dothlennak ahcun hawi sin te ah an kal cuahmah ve ko.\nHi dothlennak nih hin thazaang thar tampi a kan pek lai tiah ruahchannak ka ngei.\nKhua mi hna nih an intuarmi vialte zong hi hmailei kan fale le kan naule nih ngaihchiatnak ah hman lo in lungrualnak ca ah an hman te lai.\nRalkap bawipa nih an thonghnak le an chuih an lamhnak kong an ruah ṭhan tik ah na thi le na hnai phen i na ralṭhatnak kha tam deuh in an hmuh lai i khua le ram kilvennak le ṭhanchonak ca ah thazaang thar laaknak ah an hman te lai.\nIangtawi pa, a tu ah hin na dawtmi na khua le na tlang mi hna sin ah hin bia chim kho law ngaihchiatnak le thachiatnak bia chim lo in lungṭhawnnak kong na chim lai tiah ka zumh.\nIangtawi pa, na sia cu a herh tuk ve ko lai nain siamrem lo cun rak um hlah mu. Na dawtmi Khualhringtlang zong hi dothlennak lam a dongh hin cun ṭhanchonak lam an zul ve cang lai!\nA um har in a li maw leng sual lai kaw tiah na rak len i nihchuak capo he biatak he bia saupi na rak ruah tawnmi na nau,A Ruang 11/06/2021\nAizawl Inn Cim ah Mi 3 an Thi, Pakhat an hmu rih lo


Nai Teah A Kan Liam Tak Mi U Thong Kho Thang A Tuan Bia Tawi – Chin World News\nNai Teah A Kan Liam Tak Mi U Thong Kho Thang A Tuan Bia Tawi\nTamoe myone hluttaw Palai thing CRPP chungtel U Thong Kho Thang nih a kan thih tak cang.Kum 1990 tlinnak thimnak puai ah United Nationalities League for Democracy UNLD party hna an palai a si mi Sagain division Tamoe moe in thimnak ah a rak i pe i teinak a hmumi Chin Ttanyinthar hluttaw palai U Thong Kho Thang kum 67 cu December 27 ah khan Yangon myo ah a nunnak a rak liam.\nU Thong Kho Thang hi kum 1993 ah ralkap cozah nih an rak tuahmi National conference kha a rak kai i upadi an rak tuahmi aa palhnak tete kha a rak chimh hna ruangah an rak tlaih i thong an rak thlak. Hi pa hi ralkap cozah uknak lio ah ramdang ah an sermi NCGUB phu hna ca zong ah ram chung in rian a rak tuan piak hna.\nCupin ah NLD party hruaitu pakhat a si mi U Thong Kho Thang hi tuan lio ah Daw Aung San Suu Kyi te nih an rak sermi CRPP pyithu hluttaw zakaa ah committee chungtel pakhat a rak si tiah thawng thanh nak an tuah mi chungah an talh chih rih.\nU Thong Kho Thang hi Yangon myo Asia Royal Hospital ah si aa thlopnak in lung zawtnak, le Kal zawtnak in December 27 zan ah khan a nunnak a liam. A thih ahhin kum 67 a si i a nupi Daw Hlaing Mon le a fale pali hna cu a kaltak hna.


Pasaltha Hna Nunnak Ape Cang Mi Hna Chungkhar Sin Ah CNA Nih An Ngaihchiat Nak Cathanh An Chuah Mi Cu – Chintanbo\nMay 14, 2022 admin CHINNEWS 0\nChin ramkulh, Falam peng le Sagaing ramtthen, Kalay peng chungah March thla le May thla chung ah Chin ralkap 5 an nunnak liam tiah May 12 ah CNDF nih cathanh a chuah.\nMarch 26 ah Salai Ro Thang Zam (Kum 44 )le Salai Lal Pek Thar ( Kum 22) hna cu Falam peng ralram hmun pakhat ah tlaih an tong i April 18 ah an ruak in hmuh an si.April 11 ah Salai Abednego ( Kum 19 ) le April 13 ah Salai Kap Za Thuan ( Kum 29 ) hna cu Kalay peng ralram hmunkhat ah an nun nak a liam .\nMay 7 ah Falam peng ralram hmun pakhat ah bomb chuahsual ruangah mizapi vengtu ralkap pakhat a nunnak liam tiah an langhter.Dohthlennak caah nunnak pe mi hna cu CNO / CNDF nih upat nak kan pek hna i tantak mi chungkhar nan ngeihchiat nak kn nin hrawmpi hna tiah an tial.\nNunnak pek in ram a kilveng mi pasal tha hna thisen cu kan philh lai lo i SAC ralkap uknak cu a ci in kan hmiih khawh tiang kan doh lai tiah a nunnak a liam mi pasal tha hna min chal in cathanh ah an langhter.\nKahdohnak ah a nunnak a liammi an um bantuk in tlaih hnu in an thah beh hna mi hna cu ralkap phungning an zulh lo a si tiah.CNDF chimnak nawl ngei tu Salai Cung Ngai nih a chim.\nChin ramkulh chungah SAC ralkap he kumkhat leng ah kahdohnak voi 61 a chuak i SAC ralkap 400 leng kan thah khawh hna i CNDF lei in minung 19 cu ram le miphun caah an nunnak an pek tiah cathanh ah an langhter.\nPathian nih a kan zaangfah a si ahcun nikhatkhat cu kan chin pasaltha hna hi hriam thatha an i tlaih caan a phan ko lai. kan unau ramdang bawmhnak thawng in a rauh hlan ah hriam tha an i tlaih lai tiah zum a si. A tu lio ah cun Laimi nih kan herh bik mi hi Meithal thatha le zen kuan a si ko.


Vice President Henry Van Thio Caah Thlacam Sawmnak – The Cherry Par\nVice President Henry Van Thio Caah Thlacam Sawmnak\nVP Henry Van Thio ca ah thlacam sawmnaak\nCHIN miphun vialte kan pa VP Henry Van Thio cu Amyota hluatdaw ah MP a tling tthan cang. A mah hi NLD nih teinaak an hmuh tthan khawhnaak hnga ca ah President U Win Myint he lutlai changtu ttuan vo peek in ASSK nih a hman hna. ASSK nih hin a bochan taktak ti a fiang tuk. A tu term hi cu khua ning cang thlir le daihnaak kawl sawhsawh lawng si ti lo in faakpi in rian an ttuan a hau cang. An ttuan hrimhrim cang lai ti zong ka zumh fawn.\nVP hi tlaang cungmi tinvo a si ca ah uting nauvo in miphun dang an peek ve cang hna lai ti in a ruatmi mitampi kan um hna. Kawl tam deuh zong nih an ruah. A sinain kei nih cun faakpi in thla kan cam ah cun BAWIPA PATHIAN nih a ti khawh lomi a um lo. ASSK hi kawlram tthancho ter i a khup le a thal leh ter ding aa zuam caan a si cang. Faak taktak in rian a ttuan cang lai. A hlan ah cun VP hna hi zohdawh khuahun bantuk in an rak hman hna na in a tu ah cun rian tampi peek in ttuan ter taktak kha a timh tik ah a mi zumh ni bak an si kha a hau. A luan cangmi kum 5 chung an rianttuannaak ah VP Henry Van Thio cu rian a ttuan kho, a active tuk, a ding fel i aa bochan tuk ti a langh ca ah UN meeting hmanh ah ram aiawh in a kal ter lengmang.\nAn nu Jessinu hrimhrim nih hin ASSK lung a ton tuk ti kan theih lengmang. Cu ca ah a tu term zong hi ASSK nih VP dir hmun ah a chiah tthan ko lai ti hi 100% in ka zumh.\nA zei a si hmanh ah CHIN MIPHUN a simi vialte hna nih VP Henry Van Thio cu a tu a ra laimi term ah hin VICE PRESIDENT ah an thim tthan khawhnaak hnga ca ah faakpi in\nthla kan cam piak a hau. Rawlulh tiang in thla kan cam a hau. A bu kip Pastors le Saya te hna zong nih nan kan hruai a hau ngaingai in ka thei. Miphun le ram a dam khawhnaak hnga miphun ningpi in rawlulh thlacamnaak an ngeihmi kan Bible ah kan hmuh ko.\nCu caah a zei party, cu khua kha khua, cu bu kha bu ti hngin bak lo in a khua kip a bu kip le ram kip um CHIN MIPHUN vialte nih a si khawh chung in, rawlulh thlacamnak tiang he ttang cio hna usih tiah kan sawm hna.\nKan biak PATHIAN nih a tu VP Henry Van Thio cu VICE PRESIDENT dir hmun ah chia tthan hraam ko seh!\nJ.P. Biak Tin Sang\n← Biatak Hi Ttanh Cio Usih. Atu Lio Hi Biatak Le Biahmab Raldohnak Asi.\nDr. Sasa Hi Lairam Caah Joseph Bantuk A Si Lai →


Lunglen Tuar Duh Hlah, Ka Dawt; Lian Chawn – THE CHINLAND POST\nLunglen Tuar Duh Hlah, Ka Dawt; Lian Chawn\nLai zuunhla a phuah he a sak he a kemh i a laar mi hi an tlawmte—cu hmanh ah Lainu koko ah a phuah he a sak he a thiam i a kemh kho cu an har chinchin. Atu chanthar Lainu lebang ah Lai zuunhla a phuah he a sak he a kemh khotu cu Mila Hniang dah ti lo kutdong sawh in hun thlir ding kan ngei lo ti khawh a si. Cuti a har tuk mi lak ah a phuah he a sak he a thiam i a kemh khotu cu atu kaa hunt him mi zuunhla a phuahtu Sung Chin hi a rak si. Hi zuunhla bia zoh tik ah kan hla-phuahtu nih Lainu pakhat dirhmun i a temtuarnak le a dirhmun fiang ngai in a cu-anter khawh. Pa nihhin nu dirhmun le temtuarnak tak-tak lang kho ding in hla-phuah khawh a si lo—lenhloi zong tial khawh tak-tak a si thlu lo. A ruang cu nu le pa nih duhdawtnak kong pakhat kan zulh ciocio mi ah kan temtuarnak thinlung hi dan-nak tete an ngei. Nu le pa kan i dannak chung ah duhdawtnak chung i kan tluk ciocio ning zong a ning ai dang.\nHi zuunhla hi ka ngakchiat lio in a nolhnak cu ka rak thiam sawhsawh. Ngakchia hlasak in kan rak sak sawhsawh. Kan khua ngakchia nih kan rak uar tak—zeitlukindah kan rak sak ve ti kha tlawmte ka langhterta lai.\n1993-94 lio hrawng i kan khua Primary sayaci (mah lio kan khua sayaci hi khuadang a si) fanu Dangdang cu kha lio kan khua ngakchia le tlangval nih philh thai awk ah a har ko lai dah. Kan khua tlangval dihlak nih an rak uar hlah maw ti awk in. Midang chim lo kanmah ngakchia pawl hmanh nih kan rak uar—kan rak ngiat i kan rak bih. A pumrua that, a samthlairem, a zuunhla sak mi le a muidawhnak chung ah semmawng in vaalkhaat tiang kan rak tlu dih ti awk khin a rak i tuah. Atutiang Dangdang muithlam kha fiang huaha ti loin ka mitthlam ah ai zeel mi a lo peng rih. Kan khua tuaipheh tangsarih a kai mi pa pawl lebang nihcun chunchuah poh ah an sayate he Dangdang cu an rak len—zalong tak in. Chuncaw ei nakin Dangdang len an rak i ham deuh ving. Sianginn ahcun saya le sianghngakchia cu i dan a si ko, Dangdang len ahcun pa cio—mahle cangai khorh ti phun in.\nKharte caan le Christmas caan karlak i Dangdang an khua a tlun caan hmanh ah rak ngaih cio mi cu Dangdang a si ko rua. Midang cu chim hlah, tangli a kai upa deuh hmanh nih dawh hitin hla an hlawi hnawh huar ko cuh.\n“Tluangdang na tlawn zawn le a zaw ti thawng ka theih ah,\na faak rawl ei chung pil loin ka dawtte kha ti in maw,\nsiseh kei kan dawtnak cu nan ruunsang ka kai zawn ah,\nkan phai len lai zan khuamawt tiang, lunglen tuar duh hlah Dangdang.”\nHi zuunhla hi aho nih a phuah, aho nih a rak sak le zeitin kan thiam ti cu a tuak hrim kan rak tuak lo—tuak le ruah hmanh ah a tuak le a ruat kho kan rak si lo nain a nolhnak tal nih cun a ciah in a rak kan ciah ko cu teh. Kum tampi a luan hnu ah hi zuunhla cu Lai hlasakthiam Hnianghniang nih a hun sak than hnu ceo in hlaphuahtu zong fiang in ka hun hngalh. Hnianghniang nih ai remh ai remh i zuunhla a sak ah hin cun a kan hloh deuh tawn ko rua—Lunglen tuar duh hlah, ka dawt tiah a aw a thluai na lengmang cun kan lung a leng tualmal i kan uai tualmal ko. Hnianghniang sakning in a hlabia ka tial i ka palh sual ahcun hlaphuahtu le careltu nih nan ka ngaihthiam ding kai ruahchan.\nLunglen Tuar Duh Hlah, Ka Dawt\nPhuah: Sung Chin\nSa : Dawt Hlei Hniang\nLunglen Tuar Duh Hlah Ka Dawt\n1. Lungkilthli bia ruah caan um lo, lungtling te’n chim caan um lo, kan hrin semmawng sin tal ahkhin phai len awk in um hnga maw, sih-manhseh kei kan dawtnak cu nan ruunsang ka kai tikah kan phai len lai zan khuamawt tiang lunglen tuar duh hlah, ka dawt.\nTlungdang na tlawn zawn le a zaw ti thawng ka theih ah, a fak rawl ei chungpil loin ka dawt te kha tiin maw, siseh kei kan dawtnak cu nan ruunsang ka kai tik ah, kan phai len lai zan khuamawt tiang lunglen tuar duh hlah ka dawt.\n2. Lungdang ngei ding in ka ruat hlah, nang dawtnak a ziamh hlan cu, a fek bik mi a sung bik mi dawtnak he kan hngah ko, leng le val khupthirual mi nih valdang he ka phai hmanh hna seh, kei ca ah ka nunnak na si, lunglen tuar duh hlah ka dawt.\nHi zuunhla hi ngaih lengmang tik ah Lai zuunhla tampi lak ah kan nun a ciah kho tuk mi hla fungkhat a si ko ti cu careltu zong nih nan al lai ka zum lo. Nu pakhat thinlung ah ai uam mi duhdawtnak kong ah a lungput le a sining a langhter kho ngaitu a si fawn rua ti in ka ruah. A hlabia thate ngiat ahcun bia thukthuk ai tel lem lo nain a zeidik mi tlai khotu tuur bantuk ai zelh chih phun khin a um i hling bang in mi a hneh kho phun a si.\nKan hlaphuahtu nih nu dirhmun leipang in a phuah tiin hi hla cuanhnak chunglei ah ka luhpi lai. A caang khatnak kan zoh ahcun, hlaphuahtu nih a tlangval kan ti ko lai cu—cu a tlangval cu a lungkil bia te hna, a siaherhnak te hna kha diriamte le lungtling tein amah nih an inn ah va kal zau in a va chimrel khawh lo zia, a va ruah khawh lo zia—cuti a ruah khawh lo le a chimh khawh lo ruang ah a lungretheihnak kha fiang ngai in a cuanter khawh kan ti ko lai.\nHi nih Lai ngaknu dirhmun fiang tuk in a langhter. Lainu dirhmun in nu nih pa sin ah duhnak langhter te hna le duhnak va chim cuahmah tehna a rak si khawh lonak kha fiang tuk in a lang. Amah hlaphuahtu chan chim hlah, atu chan FB le Internet chan koko le Korea zatlaan nih a ciah in a kan ciah i nu covo le pa covo ai tluk ko tiin aupi chan koko hmanh ah Lainu ngaingai nih pa rumro duhnak bia va chimrel hnawh cu a um theng rih lo kan ti ko lai.\nCuti i a tlangval bia a ruah khawh lo le siarem in a thutdirpi khawh lo tik ah kan hlaphuahtu nihhin a tlangval nih a ka hrial lai, a ka pheo lai ti zong a phang, cun a tlangval zawn zong a ruahpiak peng fawn tik ah chimh kan duh nain kan chimh lo mi, ruah kan duh nain kan ruah lo mi vialte hi nan ruunsang ka kai tik ah kan ruah te lai, tiah a hla in bia a thlah hnawh. Nu pakhat dirhmun in kan hlaphuahtu nih zeitindah a tlangval sin ah bia a cah le a phuan ti cu a biafang hman mi in an fiang ngaingai.\nA nolhnak thoknak khi zohhmanh, “Tluangdang na tlawn zawn le a zaw ti thawng ka theih ah a fak rawl ei chungpil lo in…” ti mi biathluan dawh tuk a hman khi mu. Lainu dirhmun, cu hmanh ah a hlan Lainu cu khualtlawn lamlit in khualeng an rak chuak lo i pa tu cu khuaza hmunkip ah umkal a rak si. A dawt a tlangval kha hmundang le kaadang a tlawn i a ngaih tuk hleihlei ah a zaw ti mi thawng a theih chinchin i a tuar ai harhning, a zawn a hei ruah tukning, rawlte hmanh ei kho lo kaa hnaal dih in a tuarning te pawl kha fiang ngai in a langhter. Hihi pa phuah mi hlabia ah a cuang bak lo mi a si—nu hlaphuahtu nih a cuanter tik ah Lainu sining a chuan chih khawh tuk ka tinak cu a si.\nA caang hnihnak zong hi zohhmanh! Nu dirhmun fiang tuk in a chuan khawh rih. A tlangval kha hitin a hei chawnh—Na ka dawtnak a ziamh hlan poh ahcun lungdang ka ngei lai lo tiah tuchan holh cun piat bak in a ti ko. Lainu pakhat nih a dawt mi a tlangval cung ah zeitlukindah a lung a feh le a hmunh, lungrep a ngeihning fiang tukin a lang. “Valdang he kan phai hmanh hna seh ka ca ah ka nunnak na si…” a ti mi biathluan khi ai dawh tuk fawn.\nHika zawn ah Lainu dirhmun hliah pakhat a lang rih. Lainu dirhmun in mah nih tlangval va len le va komh kha a si kho lo i nungak tu kha a mikip tlangval nih len, zulhkhalh a si pin ah, tiva kal a va si ah, theihrawn a si ah sawm le kawhauh an si. Cucu a lungthin a thiang tuk mi Lai ngaknu tlangval kan zatlang nun le kan tlonlen daan hrimhrim a rak si. Cuti a umkal le a thutdir cu tlangval dang a ngei ko cang hih tiin a hawile siseh, a pawngkam minung nih si hna seh, an ruah sual i an ceihphai len mi kha, “hi maw rak i zumh sual in lungleng tuk in rak tuar sual lai ci,” tiah a tlangval kha hlabia in a hei cah kan ti lai cu—phundang cun a hnemh. A tlangval kha kan hla-phuahtu nih zei bantuk in an ka ruah le an ka puh hmanh ah zum hna hlah, “Ka nunnak na si” a ti bak. Nu pakhat nih bochantlak, hngatchantlak, vaat tlak pasal ca ah an i thim cang mi hi an nunnak a si hrim ko ti a fianter.\nHi zuunhla i a thin le a lung muru cu siseh kei kan dawtnak cu nan ruunsang ka kai tik ah kan phai len lai zan khuamawt tiang lunglen tuar duh hlah ka dawt…ti hi a si. Amah ruang ah lunglen tuar le lungnuam lo ngai in a um ding a sian lo mi a tlangval kha nu dirhmun in kan hlaphuahtu nih hitin a chawnh. Zei kong zei kong a si hmanh ah, kan duhdawtnak vialte hi nan ruunsang ka kai tik ah kan chimh te lai, a ti. Nan ruunsang ka kai tikah ti cu na kat`hit tik, kan i um hnu i tlingkhandaang ah kanmah pahnih telawng kan ihzau pah in kan ruah te lai—ka thinlung chung ah a uam in ai uam mi vialte hi kan chimh dih te ko lai tinak a si. Zan khuamawt tiang a ti mi nih hin zan tlaipi tiangtiang in kan chimh lai, kan ruah lai ti khi a sawh, cucu a hla a cuan ning cu a si. Cuti i kan i co tik i kan duhdawtnak kong kan chimhruah te ding mi ruang ah hin zeitin an ka ceihphai hmanh ah hin keimah ruang ah lungnuam lo le lunghring in maw lunglen tuar in um citcet lai ci…tiin a bia a hren. Phundang cun Lainu a dirhmun kha a tlangval nih a theithiampiak a hauh venak le phundang in a ka ruah lai ti a phannak kha lungthiang tein ai kilhkamhnak a si kan ti ko lai.\nMizei kan va si hmanh ah, kan thimhlei mi kan dawt cu lunglen va tuar seh, va tem-ing seh tiin cun kan siang cio hrimhrim lai lo. Cuti a siang lotu lak ah atu kan hla-phuahtu nih cun a hmurka in a chim ngam lo mi kha hlabia ah a chuan zau i zuunhla in a hlawi tik ah kannih vialte can-ai in bia a kan chimpiak, bia a kan cahpiak i lam a kan vahpiak cio tiin kan i lak ding a si ko. Zumhtlakte le dikfel tein, lungthiang te le dawtnak fek taktak he Lai nungak tlangval duhdawtnak zalam ah kar kan hlan khawh nakhnga Lunglen Tuar Duh Hlah, Ka dawt ti mi kan zuunhla hi kan hmaisu-ang lamkaltu ah i hman cio usih law kan nundi a riam in kan nun a dai deuh hrimhrim lai ti ruahchannak nganpi ka ngei.\nCatialtu Lian Chawn cu Lai cachuak tampi ah biazai, lenhloi le cabia phunphun a tial lawng si lo in amah pumpak in cauk uk 7 le hawikom he biazai cauk uk 1 le lenhloi cauk uk 1 a chuah cang mi zong a si. Malaysia CCF ah Pastor a tuan bal mi zong a si i atulio ah JMBC, Thantlang ah Pastor a tuan lio mi a si.\nRef: Vol.3, No.5 (2017 December) thla chuak Chin Digest\nPrevious Thanchonak Neknawi Nih A Nawihmi\nNext Khrihfabu Hruaitu Le Ramkhel Rian


An I Tthumhnak Khan An Thianh Dih Hnuah "Kan I Lawm" Timi Cattial An Chiah Tak - THANGLAWI\nJuly 3, 2018 July 21, 2018 Lyly Par 0 Comments Sport\nJapan pumpalulh phu hna an thil tuah cu vawlei cung social media cahmai kip ah thangtthat an tong taktak. Belgium nih 3-2 in an tei hna hnuah Japan pumpalulh phu hna cu an ram kir ding lawng khi a taang cang.\nAn kir lai teah an i tthumhnak an khan cu thiang tein an thianh dih hnuah “kan i lawm” timi cattial an chiah tak rih. Mitthli he World Cup an chuak tak lai ah Japan mipi hna nih pumpalulh zohnak i an hmunthur an thianh dih pinah pumpalulh a chuih mi hna zong nih an umnak khan thiang tein an chiah hnuah an chuah tak ve hi a si.\nHihi pumpalulh nih aa tinhmi lungput taktak cu a si tiin mi tampi nih social media kip ah Japan mipi le pumpalulh phu hna an thil tuah cu an thangtthat cio hna. Japan pumpalulh phu hna nih Columbia an rak tei hna lio zongah pumpalulh zohnak hmunthur pawl cu thiang tein an rak thianh fawn cang.\n← A Pa Rian A Ttuan Karah Kum 4 Ngakchia Pate A Nuei Nih Thi Deng In A Fale He An Velh\nChai Aa Kenmi Ngakchia Pa →\nJuly 6, 2018 Lyly Par 0


An buai chin lengmang!! China nih a tih bik mi cu USA nih a tuah cang lai\nUS le China cu an buai tak tak ko cang, mah bantuk in USA nih a tuah lengmang ah cun China nih zeitindah a leh lai ti hi vawlei cung nih an zoh mi a si cang. China le India an buai, China le USA an buai, zeibantuk buainak ah China hi cu a telh peng an ti mi h a dik ko hi\nUnited States nih intermediate-range missiles ,Asia Pacific region , Japan Base ah chia a tim tiah thawn thei a si. Japan Base ah hin Asia ram chungah China nih a duh poah in thil a tuah khawh lonak ding caah USA nih lam a kawl cang. June 24, China Defence Ministry spokesperson Wu Qian chuan, US nih intermediate-range missiles Japan ah US nih chia a tim mi kongah kan um sawh sawh lai li, China nih a tuah khawh mi poah hmangin USA cungah a tuah ve lai tiah a chim\nDefence Ministry spokesperson Wu Qian “United States nih , US military bases , Japan ah missile an chia tak tak ah cun. China nih ceilak in lehrulnak a tuah lai. Japan le Asia ramdang nih US geopolitical an tuah nak ding caah lam an kawlpiak lai lo ti hi kan zum ning a si”\nChina nih mah bantuk in US nih Asia Pacific ah hriamnam tha tha a chia mi hi a tih ngai mi le a duh lo bik mi pakhat a si. US nih Beijing’s expansionist policy, counter nak ding caah fakpi in a zuam chin lengmang fawn. South China Sea lei ah Taiwan militarily cu fakpi in a bawmh thluamah hoi. Source-The Guardians\nBe the first to comment on "An buai chin lengmang!! China nih a tih bik mi cu USA nih a tuah cang lai"


Zeidang ah krifabu kan hman tuk. Miphun lungthin aa hlerhlauh hnu in, miphun rian ttuan nak ah krifabu ttheu kan hman i, krifa hmuitinh taktak asi mi le krifa bu a um hnawhchan le Zisuh i a kan duhpiak mi hi kan tlolh sual lai ti phaan awk tlaak in a um cang. Krifabu chung i, Pathian he ipehtlaihnak rian asi lo mi zeidang rian kan kemh tuk ahcun, thlarau ca i a tthahnem mi, lung hnangamnak asi mi le Kri sunparnak alanghter mi thil kan tlolh deuh lai. Krifabu cu tlaang rian le miphun rian ttuan nak ah hman tuk awk a si lo. Zeidang rian cu kaadang in ttuan ve awk a si ko.\nKa pa hi hriamhrei arial mi a si i copkor te zong khi a rak ngei. Copkor cu thing khuar nak tehna i hman mi lai hreitlung fa te, dong can te, a si. Zei poh saih nak ah hman a si lo. Hlanlio Lai inn ttialttamh nak i hman mi a si. Hreitlungbunh i an bunh zawn, tuhmui bunh i an bunh zawn. Hreitlung kan ti fam nih, cang in haar tuk kaw thinghram zong a taih, lung zong a taih, i vawlei cawh nak ah kan rak duh tuk. Ka pa umlokar ah kan rak laak tawn i hnawl dih lak in vawlei kan rak tthuatnak. Ka pa i a hmuh vial ah cun taat hau cikcek a si cang; ceer nolh hau hmanh.\nAtu kan krifabu zong hi ka pa copkor bantuk cu a si cang; zei dang ah kan hman tuk. Rianthiang ttuan nak a si mi cu miphun rian le ram rian ttuan nak ah kan hman lengmang i, Pathian le minung ipehtlaihnak nakin minung le minung ipehtlaihnak ah aa hmang deuh rua ti awk zong in a um hnek cang. Mahtining i khua kan sak rih ah hin cun kan krifabu hi vawlei rim a nam chin lengmang ko lai. Mi nih Pathian bia ruah lo in, thlarau hnuk din lo in, miphun rian le tthancho rian lawng an ruat lai i kan krifabu cu miphun khuasak lei tthancho nak bu ah aa chuah te lai; van lam kan panh lai lo.\nMah bantuk nawn hi naite ah khan Zenkung LBC kum 10 tlin ca-lungphun mekazin ah ka ttial cang. Mah ka ttial mi ah cun, atu lio kan biaknaklei hruaitule cheukhat nih hin e, khamhnak cu thlarau ca lawng si lo in thinlung ca le pumsa ca zong a si e ti in pumsa lei siarem nak rian tu ah (fawi deuh kaw) an zuang dih colh i e, thlarau rian ngaingai an kan chei piak ta lo e ti zong ka telh. Rian ah cun cozah tluk hmanh in tthawng usi law kan thlarau le Pathian thlarau aa fonh ttung lo le hnangam taktak kan ngeih ttung lo ah cun krifa sii cu rianthlau le caanheu men a si ko lai e ti zong ka ti. Mah cu ka hmuhning te a si.\nKrifabu phunkip cawlcanghning cu ka hngal dih lo nain, Tiipil Bu kan cawlcanghning a tlaangvuak pi ka hmuh khawh tawk ka zoh tik ah, tthanchonak rian le nunphung rian a lut chin lengmang. Rian kimkip ah krifabu kan hman. Kan thuam kilkawi nak a si ah, tlaangrél cauk chuah nak a si ah, pupa bia le hla kilkawi nak a si ah, nunphung dawtnak thinlung ituh nak a si ah, krifabu ttheu cu kan hman. tthutdan icuh nak zong ah pakhongkhal nih an hman pah. Khual hmaizah deuh kan ngeih zawn i papeek kan duh tik hna ah pulpit ttheu kan pek hna. Ramdo va thlauh tiang hmanh ah krifabu ttheu cu hman a si. Zei tal tuah kan duh ah krifabu hman mit kan au.\nAhlei in, phunramrian a ngiar mi nih hin an tinh rian hmakalter an duh tik ah, mibu ngei hna hlah kaw, krifabu ttheu cu hman an duh. An zaang a raam. Krifabu min in cawl usi law kan tinh kan tlinh lai ti an ruat. Thil ttha a sii ko ca ah krifabu cu thil ttha ah cun kan hman awk a si ko ti zong in an ruat lai. Krifa cu vawlei cite kan si i kan pawngkam vawlei cu krifa nih kan thum-al ter awk a si ti zong an ti lai. Vawlei ceu nak kan si i mi thinlung zong krifa nih kan ceuter awk a si ti zong an ti lai. Krifabu ningpi i kan cawl lo ah cun a si kho lai lo ti zong ah an ti lai. Zei an chim hmanh ah, Kri thlarau i hrin nolh lo mi (piantharnak a ngei lo mi), Kri he kaa tong e ti i tehte khaan awk huaha a ngei lo mi i an bia cu, mifim bia hmanh si ko seh law, krifabu kalphung kong ah hin cun, um-e ti colh dih awk a si lai lo. Kan thlarau him nak bia a si maw si lo ti hi ruah hmasa a hau lai. Tukhaal nih mah cu an ngiat thiam i an iralrin a hau. An turuun an kan kil a hau. Cu lo ah cun phunrian cenghngia nih a kan thur dih lai. Kan thlarau khuazei van hri a sih lai lo.\nAtu kan ram khua umtuning zoh tik zong ah, mah cu kan iralrin ngaingai a hau rua ka ti. Krifabu i miphun rian le ram rian a cemchih ah cun cozah mit a kem lai i, krifa hi an kan ai-haat chin lengmang ko lai. Ton zong kan ton cang ko. (Miphun rian a si lo nain) A herh lo ah vailam tung kan phun. Buai kan ruai. An kan reep chin. Kan vailam tung phun cu, zei tthathnemnak ngei ttung lo in, krifa ral a ruai tu ah a cang. Krifabu cu ral kan serh awk a si lo.\nCun, Baibal i a kan fial lo mi hrimhrim kan tuah tuk. Langhternak ah, zarhpini kan hman ning hi zoh hmanh usi. Kum khat ah zarhpini hi voi 52 hrawng a um i mah chung ah cun, ZBC Sunday, ZBWF Sunday, Mother’s Day, World Children Sunday, Father’s Day, Judson Sunday, Bible Sunday, Leprosy Sunday, World Communion Sunday, Cu Sunday, Kha Sunday ti in Zarhpini cu sawkzaa ah kan saam i Pathian Sunday a tlawm tuk cang. Mah tehna cu tuah lo zong i a poi lo mi an si—rian hlei le rian hlei. Tuah lengmang ah cun, cubantuk tuah khawh ding cu a tor ko i tuah khawh ah cun tuah awk lawngpi an si ko hnga. Biana ah, Music Sunday, Laura Sunday, CACC Sunday, AIDS Sunday, MBC Sunday, Wildlife Sunday, Youth Sunday, Blessing Sunday, Farle Ni, Sunday School Sunday, Orphan Sunday, Tukhaal Ni ti tehna zong. Si leen ko hmanh seh law, ttuk le ttak kan tuah tuk ah cun a biapi deuh mi kan tlolh khawh. Hi bantuk Sundays kan tuah tik ah, biana ah Leprocy Sunday va si seh law, thinghmui mi kong chim a si ttheu. Zarh dang ah, ZBC kong, zarh dang hoi ah nu kong ti bantuk, hngalh lo zong i a poi lo mi, chim le chimlo aa tluk nawn mi, chim a si ttheu i krifa nun a cawm taktak mi thawngtthabia chim nak caan aa zuuk. Baibal thawhkhehnak kong tehna cu thlarau rawl ah kan irinh kho lai lo. Rawl replo he cun tukforh raal kan do kho lai lo. Cu naksa cun, pulpit i akimkip chim lo in, krifa nun acawm mi bia tu hi heh tiah kan tuh hna seh, pasatorte zong nih kum khat ca ti bantuk in parawkrem iserh hna seh, zei dang cawh tuk lo in Pathian bia bakbak cu kan chim hna seh law a ttha hnga. Mah cu Rev. James Sangawi bia a si. Deirel Cazual te zong ah, Baptist kan pulpit ah mi tam tuk nih phung an chim i Baptist bu nih kan doctrine kan tlai kho ti lo e ti in bia a thok i, mah kong i a saduhthah cu a rak ttial. Cu kong cu amah ka rinh lai.\nMiphun rian i krifabu kan hman ah cun, kan miphun rian ca ah cun bawmtu ngaingai a si ko lai nain, thlarau lei cun sunghralh hmanh a si lai. Aziah tiah cubantuk kan kemh tuk ah cun kan pawngkam thil tu ah kan izel lai i, kan tinh van lei zoh kan hngal ti lai lo. Hi ca ka ttial tiang i ka mithmuh tawk le hmundang krifabu thawng ka hlat tawk zong ah, khuazakip Lai krifabu hi kan fil (kan secular) chin lengmang. Kan chimrel mi le kan tinh mi ah vawlei thil a tam chin lengmang. Pulpit hmanh ah Pathian hla sa setsai lo in ram hla dok, zatlaang hla (luhmuhzi hla) dok kan sa chin lengmang. Phung kan chim ah miphun kong. Pumh zong puai a lo an ti.\nKrifabu min lengmang i minung rian kan ttuan ah hin, a rian a tam mi le a re a thei bik cu pasatorte an si. Rianhlei kan khinh hna a si. Angaite ti ah cun, pasator rian cu krifa mi thlarau hnuk dinh le turuun krifa zumhnak fehter rian ttuan si bik dawh in misawhsawh kan mitthlam nih cun a suai i, miphun rian hi cu annih ttuanvo ah kan chiah piak lem hna lo. Asina in, nunphung rian zong, caholh rian zong, fimnak rian zong, krifabu min i ttuan a si tik ah cun, pasator cu zeiti awl hmanh in an iawl kho lo. Anmah kut ttheu ah rian aa khing. Zumtu nun cawm rian hlei ah, anmah rian kel lo pi, thiam zong an thiam theng lo mi, kan ttuanter lengmang hna i, annih ca ah zaanghlei rian a si. An tukhaal rian zong an chei rua lo ka ti; krifa raan kan nun zoh ah aa hngal ko. Mah cu, rian hlei kan khinh tuk hna ruang ah a si tiah ka ti ko lai. Zeidang ah kan hman tuk hna.\nCu ruang ah a si; pasator nih an kan uk e ti bia a um zong hi. Zei kan tuah te tal ah [chimporh bia fawh] krifabu min lengmang in tuah a si ttung, krifabu chung ah cun pasatorte cu kaar awk an ttha fawn ttung lo. Krifabu min lengmang i rian kan ttuan ah cun pasator te cu kan lu le kan pu an si thluangthluan ko lai. Kan duh mi tuah kan duh zawn hmanh ah anmah i an lu an suk lo ahcun misawhsawh nih zei kan tuah kho lai lo. Tlaang herhpang kong kan caih lai ti zong krifabu min i kan tuah ahcun pasatorte ttheu chiarmen an si lai i anmah ttheu nih an kan uk ko lai. Cun atu kan pasatorte hi atam cu kan pavekvak le nuvekvak an si. Miphun adaw mi zong an si cio. Pasator an si hlan i an ngeih mi vision hi nunphung tthohdirh tehna, minung zalon nak tehna, nunzalonnak tehna a rak si kho i, mah cu krifabu chung i an iluhpi tik ah, krifabu min in, asiloah, krifabu chung ah tuah a hau cang. Krifabu nih a riankel lawng ttuan awk a ttha ti lo. Miphun rian le tthancho rian ah aa phar a hau cang. Miphun thlarau nunnak nak i (<nak in) miphun tthanchonak a ruat deuh mi, an um a si chinchap ah cun anmah duh ning i krifabu aa hruai tik ah krifabu cu vawlei lei tu ah a tthawng i thlaraulei cu a tlolh deuh ko.\nHiti i ti tik ah, miphun zawn ka ruah lo a si lo. Kan miphun kongkau cu lungngeina nih ruah lo awk a ttha lo mi a si. Si ko hmanh seh law, kan miphun tthancho nak nakin kan miphun thlarau nun nak a biapi deuh, krifa mit ah cun. Minung ttemttawn nak i luat nak in Sehtan ttemttawnnak i luat a biapi deuh. Khuasak siarem nak in nun hnangam a biapi deuh. Miphun ka daw aa ti mi i a miphun thlarau an dawt lo ahcun dawt taktak a tling deuh lai lo. Kan thlarau a him nakding ah cun, vawlei thil i kan lung kan chiah lo hi a biapi. Krifabu chung ah vawlei thil a luh tuk lo zong a biapi. Mi thlarau an dawt lo ah cun biaknak rian an ttuan len zong ah tinh ngei lo bantuk ah an cang kho. ttihzah awk zong a um lai lo. Cuca ah, biaknaklei hruaitule nih cun, chan phanh nak le tthancho nak khua nak in, mi thlarau lam hruai rian tu ruat in khua khang deuh hna seh law a ttha hnga. Biaknak le riandang hi kemh lo awk le hromh lo awk a ttha lo e ti a si i, cu tu cu kan al kho hna lai lo, nain, a si khawh chung tal cun cawh tuk lo ah a ttha ko hnga.\nAtawinak i chim ah cun, kan miphun nunphung, caholh, biahla le thuamthil kilkawi nak khua aruat mi nih si seh, nunzalonnak le nu zalonnak tehna aruat mi nih si seh, nuhrinvo angiar mi nih si seh, ramtin sin i kan miphun langhter ve aduh mi nih si seh, mahle tinh rian cio ttuan duh tik ah krifabu hi hman itim tuk hlah usi law a ttha rua lai ka ti. Cu bantuk miphun rian cu, krifabu theng i ttuan lo in, a ttuan nak hmunhma dang te ser i cuka cun ttuan ah a ttha hnga. Cu lo cun, ka pa copkor vawlei cawh nak i kan rak hman i a ngolh dih bantuk a si ko lai. Atu hmanh ah kan krifabu hi taat hau ceer hau a si leh manh cang rua ka ti. §


Khamhnak Hi Zumhnak Lawngin A Si Maw A Si Loah Tuahsernak Aa Tal Chih Maw?\nKhamhnak Hi Zumhnak Lawngin A Si Maw A Si Loah Tuahsernak Aa Tal Chih Maw?\nBia halh nak: "Khamhnak Hi Zumhnak Lawngin A Si Maw A Si Loah Tuahsernak Aa Tal Chih Maw?"\nBia leh nak: Khrihfami kan theology ah hihi a biapi bikmi biahalnak a si kho men. Hi biahalnak hi Biaknak sersiamnak (Reformation) a chuah pitu a si. Protestant le Roman Catholic tthennak a chuah pitu zong a si. Zumhnak a hmaan lomi Khrihfabu le a hmaanmi Khrihfabu a kan dantertu zong a si. Khamhnak hi zumhnak lawngin a si maw a si loah tuahsernak hi khamhnak caah a herh maw? Jesuh Khrih ka zumhnak lawngin khamhnak hi ka hmu maw a si loah Jesuh Khrih ka zumh pinah tuahsernak hi a herh rih maw?\nZumhnak lawngin khamhnak timi le zumhnak le tuahsernak timi kongah hin Bible nih a chim veve. Cucaah hihi fonhtonh awk ah an buaipi ciomi a si. Roman 3:28, 5:1 le Galatians 3:24 hi James 2:24 he tahchun hmanh. Cheukhat nih cun Paul le James hi an i dang tiah an ruah. Paul nih zumhnak lawng a chim i James nih zumhnak lawng a pom lo, tuahsernak zong a chim chih, cucaah an i dang tiah an chim. Hi an i dannak hi ttha tein James a chimmi kan zoh tikah i dannak a um lomi a si. James nih a chim duhmi cu zumhnak cu tuahsernak nih a zulh hrimhrim awk a si timi kha a si (James 2: 17-18). Jesuh Khrih a zum taktakmi a si ahcun nun thlennak a ngei lai, tuahsernak ttha a ngei lai ti kha a si (James 2: 20-26). Thiamcoter kan sinak hi zumhnak le tuahsernak a si ti kha James nih a chim duhmi a si lo. Zumhnak nih thiam a coter cangmi cu tuahsernak ttha nun a ngei lai ti tu kha a si. Mi pakhat khat nih zumtu ka si a ti I tuahsernak ttha a ngeih ttung lo ahcun Jesuh Khrih ah zumhnak hmaan taktak a ngeih lo caah a si (James 2:14, 17, 20, 26).\nPaul nih cu tthiamtthiam cu a chimmi a si. Zumtu nunnak ah theipar ttha a chuak ding kha Paul nih fiang tein a chim. Thlarau theipar cu a si. Zumtu nih Thlarau theipar ngeih lo cu a si kho lomi a si. A ngeih lo ahcun James nih a chim bang khan a thimi zumhnak an ngeih caah a si khomi a si (Gala 5: 22-23). Khamhnak cu zumhnak in a si, tuahsernak in a si lo tiah a chim khawh ah khan (Ephe 2: 8-9), Paul nih a kan chimh tthanmi cu thil ttha tuah ding in sermi kan si tiah a chim colh (Ephe 2: 10). James nih a chim bantukin Paul zong nih a chim ve. An i tinhmi zong aa khat veve ko. “Cucaah ahohmanh Jesuh Khrih ah an um cang ahcun ser tharmi an si cang; thil hlun kha an lo i thil thar aa thok cang” a ti (2 Korin 5: 17). Khamhnak kongah an cawnpiaknak aa dang lo. Zumhnak an chimning tu ah khan an hmuhning dang veve in an chim caah a si. Paul nih khamhnak cu zumhnak lawngin a si a ti ah khan James nih cun zumhnak hmaan taktak nih cun tuahsernak ttha kha a chuah pi awk a si timi kha karhlei lam in a chimmi tu a si.


The Hakha Post Zung Kutka an Bauh i an Luh Hnawh, Rianttuantu an Him – The Cherry Par\nThe Hakha Post Zung Kutka an Bauh i an Luh Hnawh, Rianttuantu an Him\nApril 3, 2021 April 3, 2021 Cherry News\nNihin zinglei ah Myanmar ralhrang ralkap le palik 30 hrawng nih Hakha, Pyidawtha sang ah a ummi The Hakha Post zung kutka an bauh i zung chung ah kawlhawlnak an tuah, tiah kan theih. Zung kutka bauh in an luh hnawhnak aruang fiang ngaingai in theih a si lo nain aluancia ni tlawmpal ah The Hakha Post rianttuantu pakhat kong he pehtlai in minung pakhat nih online in sualkawlnak ca a ttialmi ruang ah a si ko lai, tiah micheukhat nih an chim.\nMyanmar ralhrang ralkap nih uknak an chuh hnu ah Hakha hrambunh Media pawl zung ah kai ti loin mahle umnak cio tu in rian an ttuan hna. Tu ni The Hakha Post zung an luh hnawh lio zong ah hin zung a kaimi an um lo i rianttuantu an him, tiah kan theih.\nRelchap, Kukki Chin Palik Pa nih a Hruai hna i Tamu Palik Sakhaan an Doh, Palik 5 an Thah Hna. Tamu khua ah CDM ah aa telmi Kukki Chin miphun palik Thong Hao Gin (kum 25) nih mipi a hruai hna i April 1 chun ah Tamu palik sakhaan an doh, tiah theih a si.\nThong Hao Gin nih kutcheh bomb (grenade) pathum a ken i palik sakhaan an vung doh i palik 5 an thah khawh hna.\nA rauh hlan ah ralkap nih Thong Hao Gin te cu an rak kah hna caah an dohmi palik sakhaan he meter 200 hrawng a hlatnak hmun ah Thong Hao Gin cu a ttang ah meithal nih a khen i a nunnak a liam. Thong Hao Gin ruak cu nihin zinglei sml. 9:00 ah an vung char khawh i zanlei sml. 2:00 hrawng ah ruakvuinak an tuah, tiah kan theih. Credit: The Chin Journal, April 3, Hakha.\n← Nihin Kawlram Pumpi Thawngpang Nehnuai\nRalbawi Solomon le CNA ralkap tampi cu an zam lo, →


Hakkau Cheukhat Nih Zapi Vawlei Fir I Hngakchia Lentecelhnak Thlam An Sakmi Hi Hakha A Dawhter Tuk. Cozah Nih Ttheh Awk Si Lo – Chin World News Evening\nAugust 18, 2019 Salai Van Chin News\nHakha pawngkam i hakkau cheukhat nih tlangram(zapi vawlei) an fir i hibantuk ngakchia lentecelhnak thlam tete an sakmi hi Hakha a dawhter tuk, cozah nih a theh awk a si bak lo\nMinung umnak caah an sakmi cu a si lo nain a chel ah nungak le tlangval a ching-kawng laknak le ngakchia lentecelhnak ah cun ai rem ngai ko ka ti nain zeiti tha, thaizing cu. Credit: Salai Lungthli Tum\nVawleicung Ah Kan Tonmi Buainak Nganbik Zeidah A Si? Billy Graham Bialehnak Hi Van Rel Ve. Na Caah Bawmtu Si Hrim Lai\nRev. Billy Graham: Vawleicung ah kan tonmi buainak ah a nganbikmi cu ‘minung lungthin’ hi a si. Bible nih fiang tuk in a kan chimhmi cu ‘Lungthin hi zeizong vialte nakin a zer bik, Aho nih dah minung lungthin hi a hngalh khawh lai? Damh khawh ti lo tiangin a zaw cang’ a ti (Jer. 17:9). Kan buainak vialte hi kan lungthin in aa thokmi lawng an si. Ruat cio hmanh u law, kan i phorhlawtnak le kan i uahnak hi hlonh kho hna u sih law a tlingmi vawleicung ah kan um ko hna lai. Pakhat le pakhat karlak ah rualremnak tling kan ngei dih hna lai. Raltuk zong a um lai lo; rem lonak zong a um lai lo; uhtanhnak zong a um lai lo. Huatnak le hnahchuahnak vialte an lo dih lo.\nDawtnak le zaangfahnak le upatnak lawng tein kan khat dih hna lai i, Bible nih a kan kamhmi ‘Ram nih an vainam an la ti lai lo i, anmah le anmah an i doh ti lai lo; raltuknak caah raltuknak zong an cawng ti hna lai lo’ a timi vawleicung ah kan um hna lai (Isaiah 2:4). Sihmanhsehlaw vawlei ser hramthok kaa in kan lungthin ah hin tihnungmi hrawhhralnak he kan rak cawlcang cang. Zeitluk kan i zuam i, kan nunnak uk kan timh i, tlaih kan timh zong ah kan tlai i kan uk kho ti lo. Kan lungthin sualnak nih a kan uk i a kan mongh cang. Kan lungthin in a chuakmi sualnak dongh a thiam ti lo.


Jesuh Sinah Na Fa Le Hruaihna - A VEL IN KHAMH KAN SI\nNA FA LE SIN AH JESUH KONG CHIM\nCun nihin ah kan pekmi bia hi na lung chungah na riahter lai i * 7na fale kha fel tein na cawnpiak hna lai i, na inn chung i na ṭhut ah siseh, lam i na kal ah siseh, na ih ah siseh, na thawh ah siseh, na chim lengmang hna lai.\nAdrian nih tahchunnak bia hitihin a chim. Uico nih a feuh cuahmah mi Saruh na chut bal maw? Cuti va tuah cu Uico nih sehnak ding caah lam tha bik asi. Sinain Saruh a feuh cuahmah mi Uico hmai ah Satit a tha taktak mi na thlak hnawh ahcun, a ei cuahmahmi saruh cu I ruat lo in a kal tak lai I, na pek mi satit cu a fuh ko lai, a ti.\nNihin Nu le pa tampi nih fa le cawnpiaknak ah kan palhnak bikmi cu hihi asi. Kan can vialte kha “HIHI TUAH HLAH! KHIKHI TUAHHLAH,” tiah tuah lo ding cawnpiaknak ah kan hman dih. A palh taktak mi cawnpiak nak asi. Cuti fa le cawnpiak ning cu hmangin Nu le Pa hna nih kan fa le vialte an chan ning in lamhman kal ter kho lo in kan tlolh cikcek hna. An ei I a thawt cuahmah mi hna vawlei sining chungin tuah lo ding kan chimh hna cu, Uico saruh chuh bantuk a si. Kan fa le nih huat lawng kan I huah men.\nCaan tampi cu Jesuh a rumnak kong hi kan fa le kan hmuhsak kan theihter bal hna lo. Nikhat suimilam 24 chungah hin kan fa le hi Jesuh kong theihter I, an Nunnak hi Jesuh cawnpiak ning le Jesuh a rumnak ning lam in sersiamnak can tha tampi kan ngei ko. Nu le Pa nih Jesuh lam in fa le sersiam tu hi kan timh tawn lo caah asi.\nFa le hi Jesuh chungah an ngeihmi rumnak hi, vawlei nih a pek khawhmi hna rumnak nakin zeitluk tam le tahchun awktlak hmanh a si lo zia kha theihter ding asi. An nunnak caah a thaw deuh, a tha deuh, a tam deuh, a sunglawi deuhmi Jesuh chung lawngah kan co khawh mi rumnak taktak, kha na fa le na theihter hna ahcun, an ei cuahmah mi Vawlei nuamhnak saruh cu an kal tak lai I, Nunnak duhdim a pe kho mi Jesuh cu an fuh ko lai.\nCu cawnpiak nak le lamhruainak cu, na FA LE NIH NA NUNNAK CHUNGIN AN HMU MAW? An Co maw? An co bal rih lo le, an hmuh bal rih lo ahcun nangmah palh asi. Vawlei saruh an feuh peng ko lai. Jesuh pekmi Duhdim Nunnak Tava ah na fa le kalpi hna.


Kawl Cozah: UN Security Council Ah Ms Yanghee Lee Cu Kan Thlenpiak Uh – Chin Modern News\nKawlram cozah nih ramchung luhkhawhnak nawl an phih/khar piakmi UN palai, Ms. Yanghee Lee nih nizan tihni (Jan 14) Thailand le Bangladesh ram a tlawn lai ah Kawlram chung luhkhawh thannak nawl a rak hal hna.\nA si nain, Kawlram cozah nih an lehmi cu Ms Yanghee Lee cu kan ramchung luhkhawhnak nawl kan pe hlei lai lo. A riantuan ning cungah kan lung a tling lo.\nMs Yanghee Lee a riantuan ning kan zoh tikah duhdanhnak a ngei, a khing rihzan aa khat lo, cun a dik lo tiin kan hmuh caah cozah nih ramchung luhnak nawl kan pek duh lonak a si tiah U Aung Kyaw Zan (deputy permanent secretary of Foreign Affairs) nih a chim.\nCun, U Aung Kyaw Zan nih a nolhchapmi cu, kan ramchung nuhrin covo kongah Ms Yanghee Lee nih biathlehnak a tuahmi cungah ramchung mipi hna zong an lung a tling lo, cucaah rammi hna nih ral an kawl lai ti zong kan phanpiak caah a si tiah a ti.\n*** Ms Yanghee Lee cu 2017 kum, Kawlram chung nuhrim covo ngiatthlainak a rak tuak lioah Kawlram cozah nih miphun tanh in rian na tuan tiah an rak puh caah Kawlram chung lut khawhnak nawl cu December (2017) ah an rak phihpiak.\nMah batukin UN palai Ms. Yanghee Lee nih a ra laimi March thla chungah tuah dingmi a voi 40nak, vawlei cung pumpi nuhrin covo kong ceihhmainak ah a khualtlawnnak kong he pehtlai in Kawlram chung nuhrin covo kongah a hmuhtonmi vialte hna cu chimphunnak a ngei te lai.\nU Aung Zaw Oo (Kawlram chung nuhrin covo kongah chim/relpiaktu director pakhat a simi) nihcun Kawlram chung nuhrin covo kong thlicang hi thup duh hlah uh, Ms Yanghee Lee hi ram chungah luhter ko ulaw a rian cu tuan ko seh tiah cozah sinah nawlnak a tuah ve\nA si nain, Kawlram cozah nih UN Security Council ah Ms Yanghee Lee hi Kawlram chung nuhrin covo kong ngiatthlainak tuahtu si ti lo dingin midang kan thlenpiak uh tiah an hal ve.\nCucaah, mahtining tein a si ahcun Ms Yanghee Lee cu Kawlram chung nuhrin covo kong tolrelnak a tuahmi vialte cu tlamtlinter khawh ding a si ti rua lai lo.\nMyanmar Times – English


USA:Um mi nih Nungak Sui Hlei Tial’Te chungkhar tangka a kuat hna. – Onlinenungak\nUSA:Um mi nih Nungak Sui Hlei Tial’Te chungkhar tangka a kuat hna.\nUSA ummi tlangval Sui Bawi nih nai i Malaysia ah mual a kan liamtak i Thantlang lamkam i hranhramlo in an vuimi nungak Sui Hlei Tial ngeihchiatpinak ah Ks 200,000 in a tlawmh ve hna. Hi bantuk laimi miphun unau pawl nih ngaihchiat a ton mi chungkhar caah nan kut nan rak samhnak vialte hi Bawipa nih a theipar tha ah a cang ter hrimhrim ko lai.\nKa theihmi le ka hngalh mi cu an si lo nain, cubantuk thawngpang ka vun theih cu a celh in ka celh lo. Phaisa hi ka ngeih caah le kai phorhlawt ruangah si lo, ka ngeihchiatpi tuk ve hna nak le ka tuarpi ve hnanak langhter ka duh ve caah asi. Hmailei ahcun hi bantuk hi cu cang ti hram hlah seh ti ka duh ko ati. Tlangval Sui Bawi hi aluancia caan chung zongah khah miharsa bawmhnak ah a mar a zaang ngaimi le tlawm a ngai taktak mi asi.\nMidang lunglawmh ter tu na si ahcun Bawipa nih nan mah kha tampi in lawmhnak le hnangamnak an pek than hrimhrim ko lai. Lai miphun kan nunphung ai dawh bik nak cu hi bantuk thil kan ton caan te ahhin a si. Lai miphun kan sinak hi khua zei ram kan um hman ah kan langter zungzal awk a si. Pekchanhnak a tuahtu cungah kan i lawm tuk.


Zoh An Nuam Kho Tak Tak. – Kawltu Team\nZoh An Nuam Kho Tak Tak.\nPathian rianttuan tu bu pakhat a simi Ministry of Apostol for Christ hna nih Online Gospel Concert cu tuah dingin timhlamhnak an ngeih cuahmah lio asi. Cu bantuk in timh tuahnak an ngeih caah kan Lai nungak pa2 Miley Sui le Esther hna nih sawmnak dawh taktak in an van tuah. A video cu a mak law law khi si. Laimi hmun dang dang ummi nih kan zoh khawh nak hnga fiang tein a ni le caan zong an van thanh cang. A tang bak ah a video zoh khawh a si lai. Bawipa nih tlamtling tein hi Gospel concert hi tuah a si khawhnak hnga kan Thlacam nak cio ah thei peng hna usih law.\nVideo Credit : Ministry of Apostol for Christ\n(Mah capar hi van rel chap) U.S.A Indiana Khuasa Awttha Muidawh Chtistynunthahnempar cu, A Mit/Eye Operations ai tuah hnu cun caan saupi a mui kan hmu kho ti lo, Ruah lo piin a run langh cu, Vanmi ko a hluan Pathian thil ti khawh nak asi ti hi a mah cung hrimhrim ah hin a lang, A dam kho thlu rih lo caah thlacam bawm rih hna Usih tiah, Thawngpang kan thanh cio hna.\nNote:A tang khi a mah Cattial mi le a hmanthlak si.\nHello, Nan dam cio hna maw? Ka mit operation kai tuah hnu cun ka mui hrap cheu hi a phing peng le ka dam kho tak tak rih lo nain Tu cu ka phing mi zong a zor deuh ka mit zong Khua ka hmu mi a vun fiang deuhdeuh Bawipa cungah kaa lawm deuhdeuh ee, thla za cam nak in a ka bawm tu ka miphun hawi hna Bawipa nih thluachuah in pe cio hna seh, Voi hnih nak tuah ding a ni ka hngah cuahmah lio si Nan thlacam bawmhnak ka herh rih ko ee, Khuarauh har in thil lianngan tuah kho tu Jesuh ka ngeih hi Vawlei cungah a sung lawi bik ko ee Bawipa cu a tha a zungzal in a tha Amen.\nCredit : Chtistynunthahnempar\n(Mah capar hi van rel chap) A hnubik thawng kan theih ning ah Dr.Hai Vung Lian cu dam lei deuh a phanh ko ti theih a si. Tlamtling tein dam rih lo hmanh selaw atu tiang cu thawngpang tha lei bantuk a si. A zawt ka ah oxygen lawng pek a si cang a nunnak dongh lawng kan hngah cang timi thawngpang nak cun aa dng deuh hrimhrim ko. Good news lei a si. Hi ti hin langhter a si.\nDr. Hai Vung Lian Nihin A Sining: Kan Senior Pastor kong cu an nu nih Atu te kha a van ka kuat. Saya thluang a pa cu 80% pek si ii blood cu a tha rih ko an ti. Nihin ah Thanksgiving caah apa he family vedio zoom ka 15 minute kan ngei lai. ( Hannah Nu ). Ka ni lawm. ttin langhter a si. A dam zokzok khawh nak lai thlacam bawm cio hna usih.\n(Mah capar hi van rel chap) Atu tiang election kong thawngpang: (1) Wisconsin mee relnak ah mee 150,000 hrawng an fir. Cucaah mibu pakhat nih state biaceihnak zung ah taza a cuai. Republican lei mee 10,000 cu a relpiak hna lo. Republican lei mee a thla dingmi 10,000 renglo kha an mee an hal hna i mi dang pakhat nih a thlakpiak dih hna. Mee 100,000 renglo aa ningcang lomi mee hna kha an relchih ti in biaceihnak zung ah an chuahpi.\n(3) Trump sihne Sidney Powell nih Georgia cu taza a cuai. Democrat candidate paoh kha mee rel an thawkka ah mee 35,000 cio an a thli in an fonhpiak hna timi tehte pakhat a ngei. (4) Georgia i state secretary Brad Raffensperger cu biaceihnak zung nih an auh i bia an hal. Hi pa hi Republican lei a si ko nain zihnawh a ei tiah a min a thang. (5) Naveda ah mee an rel dih cang. A rauh hlan ah an thanh ko lai. Ref: Rev. Biak Lian Vel\nRelchap: President ah thimmi Joe Biden ite House Briefing theihnak nawl president Trump nih a pek cang tiah American media nih an ttial. White House i nifatin an tuahmi kha Biden an theihter cang lai. Uknak i thlennak ding a herhmi tuah ding cu General Service Administration (GSA) nih an onh cang. Michigan khawh in Pensylvannia governor nih Joe Biden a teimi an fehter cang caah Trump nih nawl a pek hna.\nDecember 14. ah USA ramtthen dihlak nih a phungning tein president i thimmi cu an fehter te lai. January 20. ah president biakamnak a tuah lai. Cu hlan paoh cu a ralaimi cozah caah minister hna le a herhmi rianttuantu thim i, timh cia in um caan an pek. USA cozah i thlen ding a hun fiang i meiti (zinan) man a vun kai colh. Cu i thawngtha aa chapmi cu UK i an sermi Coronavirus raikhamsii zong an hneksakmi a hlawhtling tuk tiah Reuters nih a ttial. Ref:Teirial Catialtu\n← Tuni “Thanksgiving Day” Pi. Esther Van Hnem Sung Te Chungkhar Hmanthlak Pawl Cu An mak Ko.\nMyanmar Idol Season 4 Second runner up Benjamin Sum nih a chuah ni lawmhnak ca ah bawmhnak pek →


Aho Pawl Dah Covid-19 Zawtnak A Chek Awk Kan Si? – Chin 11 News\nCovid-19 zawtnak phun pakhat khat kan ngeih ahcun ichek ding kan si hna. Mah zawtnak phun pawl cu khuh khuh, thawtnak le rim theih lo, hromfak, chungtlik , thawchuah harh, taklinh 100.00 dikkari ( degrees fahreneit), kihnak (khausik), khuasik ther than lengmang, taksa fak le lufak hi an si.\nCun hi zawtnak phun kan cungah a langh lo zongah ichek kan herh caan um tawn. Mah hna cu kan inn ah maw siloah kan riantuannak ah maw Covid-19 zawtnak phun pawl a ngeimi an um ti kan theih ahcun kan ichek awk asi. Cun hi zawtnak in a zawmi hawikom he aluancia zarhhnih chungah neihniam tein kan um pawl ahcun ichek ah kan si fawn. Dallas zong , cun hmun tampi ah free cheknak an um ko hna.\nCucaah vai chek cio hna usih. Zawtnak kan ngei ti kan theih ahcun kan iralrin thiam deuh lai, mi zong zeimawzat kan humhimter khawh lai caah ichek hi daitlang hna hlah usih. Zeiruangah dah kan i chek a herh? Zeiruangah ti ahcun kan ichek lo ahcun kan thei kho lo. Cun, kan itheih lo tikah kan dawtmi hna le midang kan kiangkam ah um pawl sinah zawtnak chawnh khawhnak lam a tam.\nTulio cu ahopoah kan caah a har dih. Zawtnak nih lungretheihnak le pakhat le pakhat a kan hlatter. Thin tawi ngai cio dingin kan um. Pakhat le pakhat zong a mah ruang, keimah ruang tiin thanghiat le sual ipuh ding phun hna in um fawite. Sihmanhsehlaw, hi Covvid-19 zawtnak kongah pakhat le pakhat cungah hohmanh palh le sual ipuh hna hlah usih. Hopalh hmanh asi lo. Kan si khawh tawk cio in iralrin tu hi kan rian asi.\nNain hi harsatnak le ihlatnak pawl hi caantawi ca lawng an si. Azungzal ca an si hrim lo. Hmailei ah a nuam deuhmi le a tha deuhmi caan thatha hna nih a kan hngak ko.\nLaknak: Lewisville Chin Thawngpang Buk


Uar a um tuk hrinhrang. Dr. Sa Sa nih a ran khawh chung in Chinmi caah inn a sak lio. A lungthlitum hi uar um tuk hrinhrang\nKan vawlei thawngpang thei mi hna hi thawngpang thalo lawngte a si caah ralrin tein um kha atu kan dirhmun ah cun a tha bik mi a si. Mah bantuk caan chia lio ah ralrin tein kan um lo ah cun kan cungah a phan sual ah cun kan buaituk ding mi a si caah Dr. Sa Sa nih mah bantuk lungput ngei in timtuahnak a rak ngei cia mi hi uar um tuk hrinhrang\nLailenpi ah HHM Accommodation Block Building Construction cu a ran khawchungin sak lio a si. Ara dingmi zar ah cun brick vialte rem dih ding in timtuahnak an ngei lio a si. Atu zawknak nih Chinram a buaiter ngai ve caah a her ah cun mah inn hi Coronavirus zawtnak a ngei mi zohkhennak caah zongah kan hmang ko lai tiah Dr. Sa Sa nih a chim\nMah lawng cu si loin atu AA le kawl ralkap pawl idoh ruangah buainak her harnak a tawn thluamah mi cong kan lungah an um peng, mi tampi cu an umnak khua le inn kaltak in hmun dangah i thial ding in an kal thluamah cang. Kan lungput ah a um peng i, thlacam fakpi in bawmh hna u si\nBe the first to comment on "Uar a um tuk hrinhrang. Dr. Sa Sa nih a ran khawh chung in Chinmi caah inn a sak lio. A lungthlitum hi uar um tuk hrinhrang"


Pum Tlamtling lo Apa Zohkhenh Dingah Sianginn kai ka phuakmi Kum 11 Ngakchianu te…Zoh ah hin Thinlung anuam Hrim lo Mu..ug – Onlinenungak\nPum Tlamtling lo Apa Zohkhenh Dingah Sianginn kai ka phuakmi Kum 11 Ngakchianu te…Zoh ah hin Thinlung anuam Hrim lo Mu..ug\nBy chin tawi on November 25, 2020\nPum Tlamtling lo a pa cu kal tak lo tein tha tein a zokhenh ruangah Sianginn a kal taktu kum 11 hngakchianu te.\nHi kumtling lo hngakchia hnu te thiltuahmihi upat loawk a tha lo ngaimi asi. Philipine Ram ah a ummi kum11 ngakchia nu te Maria Roga a si. Ngakchhia dang bantuk fimthiamnak cawngin nuam tein um kho lo in nifatin te a dm lomi hringtu apa zohkenhnak A Ni le caan a liam lengmang.\nApa hi Kutke cawlcang kho lo, holh kho lo amah tein zei hmanh atuah kho mi a si lo caah, a pa i a herh mi vialte cu afa nu tenih a tuah piak dih. mah caah A hawi lebantuk fimnak ah a cawn khawh lo nak a si. a pa cu a puak i anu riantuannak hmun ah a va kal pi tawn. hi ti nifatin atuah mi a facebook ah a tar langh i mitampi nih a thil tuah mi cung ah an upat i hmai lei alamthluan a tlamtlinnak hnga ding caah thla kan i campiak tiah respond an pek.\nAn chungkhar Bawmhnak an hmuh khawhnak hnga ding caah, Mi cheu nih a pa a zohkhen lio hmanthalk pawl cu an share piak. hngakchia te a si ko nain, zeihmanh al-el nak um lo in hi ti bantukin Nu le pa dawtnak lungthin a ngeih kho mi hi cawn awk tlak a si pin ah upat awk zong atlak tuk hringhran ko mu.


R.I.P : Sizung ah a nupi naunei ding in an umnlio ah a hawipa nih a fapa a rak thah piak – Onlinenungak\nR.I.P : Sizung ah a nupi naunei ding in an umnlio ah a hawipa nih a fapa a rak thah piak\nRussia, Engels khuapi ah a um mi Elena cu nau nei ding in sizung lei ah a kal i, a tu i a fa neih ding mi hi a pa 6 nak si ding a si. A pasal Mikhail Grushin kum 33 minung zong nih sizung lei ah cun a um pi ve tiah an chim. Cuti sizung an um kar ah cun an fapa kum 6 minung cu a pasal hawipa sin ah an chiah ta.\nAn fapa a rak umpi tu Sergey Podgornov kum 47 mi cu sii le ritnak si pawl a tawng tawn mi a si i, zu tama a si fawn. A hawipa le a nupi cu naunei ding un sizung ah an kal ti a si. Nikhat cu Mikhail Grushin cu in lei ah a va lawi i, an inchung a va lut coka lei ah a va kal i a fapa kum 6 minung cu a ruak in a va hmuh.thisen lawngte khat in tuang ah cun a rak ril ko i a lu zong a rak i tan ti a si.\nA ruak pawng te ah cun a hawipa Sergey Podgornov cu namte kenpah bu cun a rak dir. a thilpuan le namte ai ken mi ah cun thisen lawngte a khat ti a si.Sergey nih cun pa hngakchia kum 6 mi cu a mah nih a thah mi a si tiah ai phuang i palik nih cun a hmin ah an tleih colh. Sergey Podgornov nih cun police-pawl sin i a chim ning cun, “Khualak ah kuak ka zu i, inchhungah ka lut than i zo hraikhat ka din hnu ah ka thiltuah mi cu ka theih bak a si tiah a ti. Police an van phanh ding mi cu ka rak hngah ko hna tiah a chim chih rih.\nPolice-pawl zong nih Sergey nih hin rit nak sii a tongh tuk ruang ah hin, zeithil a tuah timi zong hi ai theih loh an ti i, sual phawt a siah cun kum 15 chung thawngthlak a si lai tiah an chim. (Daily Star)


Baibal Tuanbia: Hmasa Bik Mipa le Minu - Jehovah Tehte Hna Web Site\nHi hmanthlak ah hin zei thil phun dang dah nan hmuh? A si, hi hmanthlak ah cun minung an i tel cang. Annih cu hmasa bik mipa le minu an si. Anmah cu aho nih dah a ser hna? Pathian nih a ser hna. Pathian min cu nan hngal maw? Jehovah a si. Hi mipa le minu cu Adam le Evi tiah an ti hna.\nAdam cu Jehovah Pathian nih hitin a rak ser. Vawlei in leidip a lak i, mah in cun a tling mi pa pakhat pum a rak ser. Cun a hnar chung ah a chem i Adam cu a hung nung.\nJehovah Pathian nih Adam kha fial awk rian pakhat a ngei. Saram dang vialte kha an min sak hna tiah a rak fial. Adam nih cun saram hna kha caan saupi a rak ngiat hna hnu ah an ca i a ṭha bik dingmi min kha a sak hna lai. Adam nih saram kha an min a rak sak lio hna ah a rak hngalhmi thil pakhat a um. Mah cu zei a si lai ti nan hngal maw?\nSaram cu nupa tuah lawngte in an rak si. Vui papa le vui nunu an rak um i, chindeih papa le chindeih nunu an rak um. Sihmanhsehlaw Adam tu cu amah bantuk hawi a rak ngei ve lo. Cucaah Jehovah nih Adam cu thu hluahmah in a hngilh ter i, mah kar ah cun a hnak ruh pakhat kha a rak zuh. Cu hnak ruh cu hmang in Adam caah minu pakhat Jehovah nih a rak ser piak i amah cu a nupi ah a cang.\nAtu cu Adam cu aa nuam tuk cang lai! Evi zong mah tluk aa dawhmi dum chung i a ummi cu zeitluk in dah aa lawmh lai ruat hmanh u! Atu cu fa zong an hring kho cang i lunglawm tein an nung ṭi kho cang.\nJehovah nih cun Adam le Evi cu zungzal in nung hna seh ti a duh hna. Vawlei vialte cu Eden dum bantuk in i dawhter dih hna seh tiah zong aa rak duh piak fawn hna. Adam le Evi zong nih cu tin tuah ding an ruah tik ah zeitluk in dah an rak i lawmh ve hnga! Vawlei hi aa dawh ngaimi dum ah canter nak ah cun nannih tah nan i tel duh ve hnga maw? Sihmanhsehlaw Adam le Evi an lung lawmhnak cu a caan a rak sau lo. Zeicah ti zoh hnik u sih.\nSalm 83:18; Genesis 1:26-31; 2:7-25.\nTuanbia 3 chung i hmanthlak le Tuanbia 2 chung i hmanthlak an i dannak zeidah a si?\nHmasa bik mipa kha aho nih dah a ser i a min ahodah a si?\nPathian nih Adam kha zei tuah awk rian dah a pek?\nZeiruangah Pathian nih Adam kha thu hluahmah in a hngilhter?\nAdam le Evi zei caan tiangdah an nun khawh i Pathian nih zei rian dah tuahter a duh hna?\nSalm 83:18, NW rel.\nPathian min cu hodah a si i vawlei cung pumpuluk ah tluk khawh lomi a sining cu zeidah a si? (Jer. 16:21, NW ; Dan. 4:17)\nGenesis 1:26-31 rel.\nNiruk nak ni i Pathian thil ser donghnak cu zeidah a si i mah a sermi cu zeitindah saram hna he aa thleidan? (Gen. 1:26)\nMinung le saram hna caah Jehovah nih zei thil dah a serpiak hna? (Gen. 1:30)\nGenesis 2:7-25 rel.\nAdam nih saram pawl an min a saknak hna rian ah zeidah aa tel? (Gen. 2:19)\nGenesis 2:24 nih i ṭhitumnak, i ṭhennak le maknak i Jehovah a hmuhning kha hngalhthiam awkah zeitindah a kan bawmh? (Matt. 19:4-6, 9)


Chin state chungah nithla a thi cangmi eidin zuarmi a tamtuk | THE CHIN EXPRESS\nFDA nih Chin state chung um eidin zuarnak dawr pawl a check hna i nithla a thi cangmi eidin an hmuh peng rih.\n“Eidin dawr pawl kan va check hna tikah nithla a thi cangmi eidin zuarmi hi tambik kan hmuh. Dawr 10 kan check ahcun dawr 7 hrawng ah cubantuk nithla a thi cangmi eidin pawl cu kan hmuh hna.”\n“Dawr check kan kal paoh ah nithla tha tein zoh dingin kan chimh peng hna. Nain, nithla a thi cangmi eidin pawl cu atu tiang kan hmuh peng rih ko. Thil an cahnak hmun pawl nih nithla a thi deng in an kuat hna zong si kho. Thil a phak sin tein dawr ngeitu nih an thil pawl cu ttha tein an check hna a hau,” tiah Chin state FDA rianttuan Dr. Joseph nih a chim.\nNaypyitaw ah a ummi FDA zung nih dinei awk ah a ttha lomi eidin pawl cazin cu thla 3 ah voi in 1 a chuah. Nain, Chin state tu ahcun dinei lo ding cazin chiahmi pawl cu a um lo, nithla a thi cangmi eidin pawl lawng hmuh a si.\nHakha khuapi ah eidin a zuar vemi Mah Lwin Lwin Oo nih “FDA nih eidin pawl a checkmi hi ka lungtling ngai. A ruang cu, minung eiawk ah a ttha lomi thil cu zuar ka duh lo. An check lomi thil a um sual hmanh ah ka pek hna i ka check ter hna” tiah a chim.\nFDA nih Hakha khuapi ah eidin zuarnak dawr pawl cu thla 1 ah voi 2 a check. Falam le Mindat khua ahcun thla 1 ah voi 1 a check. Chin state pumpi ah a ummi khua pawl ahcun kum 1 ah voi 1 cio a checkpiak hna.\nDr. Joseph nih “nithla a thi cangmi eidin pawl cu kan chuh hna i sipin sinah kan ap. Sipin nih a khangh. Atu tiang ahcun zeihmanh dantatnak kan tuah rih lo. Nain, nithla a thi cangmi eidin zuar lo dingin kan chimh peng ko hna buin kan check fatin kan hmuh rih caah an i tthinh hlei rua lo. Tuhnu cu warning peknak tuah hnu ah dawr tiang kharpiak dingin khuakhannak kan ngei” tiah a chim. – Chin World